הוועדה לענייני ביקורת המדינה, כנסת 25, פרוטוקול מספר 2, 2023-01-16 00:00

מיקי לוי: צהריים טובים לכולם, אני מתכבד לפתוח את הדיון הראשון של הוועדה לביקורת המדינה

מיקי לוי:  לצערי, בשנתיים שחלפו, הוועדה הזו הייתה משותקת בניגוד לחוק

מיקי לוי:  זו הוועדה היחידה שמחויבת תחת חוק לעבוד

מיקי לוי:  אבל חבל שאין כאן חברי כנסת מהאופוזיציה, אז אני אגיד את זה

מיקי לוי:  בגלל אופוזיציה חסרת אחריות – קואליציה דהיום, אופוזיציה לשעבר, הוועדות לא עבדו כמו שצריך, וזה חבל

מיקי לוי:  הדבר הזה פגע בציבור, ולא אפשר לקיים דיונים על דוחות חשובים מאוד של מבקר המדינה כדי לטפל בליקויים שעליהם הוא הצביע

מיקי לוי:  מטבע הדברים, נוצר פקק, ואנחנו נעשה מאמץ בוועדה לדון ברוב הדוחות הללו, ובאלה שיבואו, ולא נאפשר לדוחות האלה להעלות אבק, נטפל בליקויים כמיטב יכולתנו

מיקי לוי:  נעשה דיוני מעקב אחר מבוקרים כדי להניע אותם לפעולה

מיקי לוי:      	אני יכול להגיד שבתפקידי הקודם, בהעדר הוועדה לביקורת המדינה, מבקר המדינה היה מגיע אליי כדי לתת או למסור את הדוחות ליושב-ראש הכנסת

מיקי לוי:  מצאנו תחליף לא הולם, חלקי לוועדה עצמה, ודנו בדוחות שהוגשו לי, לא הנחנו אותם על המדף, והכרחתי חלק מהמשרדים, כולל המנכ"לים לעשות מעשה

מיקי לוי:  זה לא מושלם, אבל זה היה משהו

מיקי לוי:  אתמול, בפעם הראשונה, ערכתי ביקור עם מבקר המדינה וראשי המשרד כדי להבין מקרוב איך עובד המשרד הזה, איך הוא בנוי ואיך אפשר לסייע למבקר בטיפול, בדוחות שהוא מגיש

מיקי לוי:  שוב, מחובתנו שהם לא יעלו אבק על המדף

מיקי לוי:  שמח לפגוש את ראשי המשרד, התרשמתי לטובה

מיקי לוי:  זה נושא מטוסים ענק

מיקי לוי:  גם בתפקידי הקודם, אני לא ידעתי מה הגודל, ומהו מרחב המחיה של משרד מבקר המדינה, זה היה מאוד מרשים

מיקי לוי:  מאוד הערכתי

מיקי לוי:  גיליתי שמשרד מבקר המדינה מאוד מוערך בעולם

מיקי לוי:  המערכת הזאת מאוד מוערכת, וצריך לשמור עליה

מיקי לוי:  הצבתי מספר דיונים בשבוע זה, ולאור בקשות של גופים מבוקרים, הסכמתי לדחות אותם בשבוע

מיקי לוי:  אם הייתם שואלים אותי, זה רק כדי להושיט יד לשלום כדי שיבואו הנה, אבל אלה דוחות שהוגשו לפני חצי שנה, אז מי עשה בהם מה? הוגשו והושארו על המדף? זה חבל מאוד

מיקי לוי:  דווקא מהמשטרה מצאתי נכונות לבוא לכאן, ולנסות לתת תשובות בנושא שאנחנו נדון בו היום

מיקי לוי:       אני יכול להגיד שאני כסבא, וכאזרח במדינה הזו, יש חשיבות עליונה לנושא של הילדים שלנו במרחב המקוון - הם פגיעים, זה לא דבר פשוט, זה לא דבר של מה בכך

מיקי לוי:  כולנו יודעים שהילדים האלה חיים בתוך המרחב הזה שעות רבות

מיקי לוי:  אנחנו כמבוגרים צריכים להיות עם היד על הדופק, להבין מה מתרחש שם, כדי למנוע פגיעה בילדים שלנו

מיקי לוי:  הילדים הם של כולנו בסופו של דבר

מיקי לוי:  יש כאן חברי כנסת, יש כאן מוזמנים עם ילדים

מיקי לוי:  הנושא הזה חשוב, ויש לו חשיבות מהמעלה הראשונה

מיקי לוי:       	לאחר דברי פתיחה, אני מתכבד לפתוח את דיוני הוועדה

מיקי לוי:  אני רוצה לברך את כל אלה שהואילו ובאו

מיקי לוי:  אני מבקש לתת למשרד מבקר המדינה אפשרות לפתוח ולהציג

מיקי לוי:  אחר-כך, מנכ"ל משרד מבקר המדינה, מכבד אותנו בנוכחותו, אם ירצה להוסיף, גם נאפשר

מיקי לוי:  בבקשה

ישי וקנין: אני אפתח ברשותך, היושב-ראש, בכמה מילים

ישי וקנין:  ראשית, ברכות גם על הקמת הוועדה, וגם על התכנסותה, וגם על בחירת הנושא הראשון לדיון בוועדה, נושא שהוא בהחלט משמעותי וראוי

ישי וקנין:  הביקורת הזאת עם פרסומה, זכתה להד מאוד משמעותי גם בקרב הציבור, גם בקרב הרבה גורמים מהמגזר השלישי שעוסקים בנושא

ישי וקנין:  בראייה משרדית, מכיוון שהבנו שהנושא הזה גם מאוד רגיש וגם מאוד מערכתי, שילבנו פה זרועות של שתי חטיבות, גם החטיבה שאחראית על כל גורמי האכיפה, וגם החטיבה שאחראית על נושא חברה ורווחה שמרכזת את משרד החינוך בשילוב של שני אגפים, תחת ניהולו של יובל בביקורת הזו

ישי וקנין:  אני שמח שהתכנסנו כאן

ישי וקנין:  עשינו מאמץ מאוד גדול – כך בתוך 20 דקות להציג את עיקרי הדוח

ישי וקנין:  הדוח באמת היה מאוד מקיף מאוד מערכתי

ישי וקנין:  אני אעביר את רשות הדיבור ליובל, הוא מנהל חטיבת ביקורת למשרדי ממשלה ומוסדות שלטון

ישי וקנין:  בבקשה, יובל

מיקי לוי: אני מתנצל יובל שאני מפריע לך

מיקי לוי:  חברים, מסביב לשולחן יש אנשים ממוצעים ואינטליגנטיים, אבל קצר, קולע,  אחרת לא נספיק, בפרט לכל אלה שהגיעו

מיקי לוי:  בבקשה

יובל חיו: אני אגש ישר לעניין

יובל חיו:  הדוח כולל שתי נדבכים

יובל חיו:  אחד עוסק במענה הלאומי לכל הנושא של הגנה על קטינים ברשתות

יובל חיו:  השני עוסק בפעילות של משרד החינוך, הפעילות הפדגוגית החינוכית כדי להתמודד עם הנושא הזה

יובל חיו:  ניגשנו לנושא מתוך הבנה עמוקה לסיכונים שגלומים בנושא, ושל ההתפתחות שלו מדי חודש ושנה בהיקפי החשיפה ורמת הסיכון שהולכת וגדלה

יובל חיו:  אני אומר במשפט אחד, אנחנו מדברים על ביקורת שנשענת גם על עבודת ביקורת רגילה של המשרד, אבל מעבר לכך, סקרים שהופצו לכלל מנהלי בתי הספר בישראל

יובל חיו:  סקר הורים שנשען על מדגם מייצג

יובל חיו:  אנחנו מדברים על עבודה של ניתוח נתונים במוקד 105 במשטרת ישראל

יובל חיו:  אנחנו ערכנו שיח חוצה מגזרים גם עם משרדי הממשלה, גם עם האקדמיה, וגם עם החברה האזרחית, ואנחנו נשענים פה גם על עבודה במישור הבין-לאומי כדי לראות השוואה

יובל חיו:      רק כדי לתת נתון פותח – 85% מבני הנוער, מחזיקים היום טלפון חכם

יובל חיו:  ממוצע שעות של ילד בטלפון – ארבע שעות בממוצע ביום, זה נתון שמתחרה כמעט עם שעות השהות בבית-הספר

יובל חיו:  אין ספק שהרשת היא מקור להזדמנויות, אבל אנחנו נמצאים פה על מערך סיכונים נרחב, פרטיות, התחזות, שיימינג, פגיעה מינית, הטרדה, סמים, הימורים התחזות, חשיפה לחומרים פוגעניים, סחיטה, הפצת סרטונים ברשת

יובל חיו:  אנחנו מדברים פה על מערך סיכונים רחב ומשמעותי

יובל חיו:  הדוח כולל עשרות של ממצאים, אנחנו נציג פה רק את העיקריים והנבחרים שביניהם, ואולי נפתח עם הנושא של מדיניות לאומית

יובל חיו:  יש ועדת היגוי שעוסקת בנושא הזה על-פי החלטת ממשלה משנת 2016

יובל חיו:  הוועדה נכון לסיום הביקורת טרם גיבשה מדיניות לאומית בנושא

יובל חיו:  הנושא הזה מחייב מדיניות לאומית כי הוא למעשה מפגע של משרדי ממשלה שונים, שורה של משרדי ממשלה שעוסקים בנושא - תקשורת, בריאות, רווחה, משפטים, משטרת ישראל, מערכת החינוך על כל נגזרותיה

יובל חיו:  הורים

יובל חיו:  מטה לאומי 105, מגזר שלישי, מכלול כזה – מהניסיון שלנו בביקורת המדינה, ללא ועדת היגוי שמגבשת מדיניות כוללת, לא יכול לצאת לדרך כמו שצריך

מיקי לוי: מי אמור להקים את הוועדה, יובל?     

יובל חיו: יש ועדה

יובל חיו:  היא הוקמה,  אבל היא עדיין לא הגיעה לתוכנית לאומית מאושרת ומסוכמת

יובל חיו:  אגב, להבנתנו, תוכנית כזאת צריכה  מאחר והממשלה הקימה את הוועדה, לחזור לממשלה לתיקוף, ואז יציאה לדרך

מיקי לוי: אתם עוקבים אחר הפעילות שלה?     

יובל חיו: נכון לעכשיו, קיבלנו דיווח שהם ידונו בכך בוועדת ההיגוי הקרובה

יובל חיו:  אני לא יודע מה הסטטוס נכון להיום, ראוי לברר אותו פה היום

יובל חיו:       אני עובר לנקודה השנייה, והיא נוגעת לתיקוף תרחיש הייחוס

יובל חיו:  מדובר במכלול איומים רחב, מניתי רק את חלקם קודם לכן, בלי תרחיש ייחוס, ובלי מיקוד, ובלי תעדוף, לא יהיה ניתן להתקדם קדימה

יובל חיו:  הגדרת איום הייחוס היא תנאי, ואכן, נעשתה עבודה מתוך הבנה בחשיבות בכך, וגובשה הצעה בנושא הזה, אבל נכון לסיום הביקורת, תוקפה ולא אושרה על-ידי משרדי הממשלה שחברים בה המטה הממשלתי

יובל חיו:  בלי תוכנית מאושרת, איום ייחוס מאושר - אתה למעשה לא יכול לעבוד עם תעדוף, עם תחומי אחריות, עם דרכי פעולה, עם תקצוב, עם שורה של דברים

תומר רוזנר: רק שנדע כמה זמן עבר מאז?      

יובל חיו: אוקטובר 2021

יובל חיו:  שנה וחצי

מיקי לוי: זה לא הרבה זמן

יובל חיו: אני עובר לנתון הבא

יובל חיו:  הוא מדבר על הפניות למוקד 105

יובל חיו:  אין ספק שמוקד 105, זה עוגן חשוב, פעיל, משמעותי בכל הנושא של הגנה על ילדים ברשת

יובל חיו:  70% מהילדים ובני הנוער שנפגעו ברשת, לא דיווחו על כך לאיש

יובל חיו:  זה הנתון שכרגע מוצג בדוח

יובל חיו:  41% מבני הנוער, ו-51% מההורים, לא מכירים את מוקד 105, הוא בהחלט עמוד שדרה בטיפול בנושא הזה

יובל חיו:  אנחנו מציינים שני ממצאים שנוגעים למוקד

יובל חיו:  המוקד היום עובד על פנייה טלפונית

יובל חיו:  פנייה טלפונית זה לא כלי תקשורת שמדבר לנערה בת 12, או לנער בן 10

יובל חיו:  חייבים לעבור לאמצעי תקשורת אחרים שהם רלבנטיים

יובל חיו:  אנחנו יודעים שהמוקד עובד על הדברים האלה, לא ידוע לנו מהו סטטוס הפעולה על הכנסת מערכת חדשה שתיתן מענה בנושא

יובל חיו:  המענה בשפה הערבית – אחד מכל עשרה פונים, הוא שייך לחברה הערבית

יובל חיו:  לא היו במוקד שוטרים דוברי השפה הערבית

יובל חיו:  אנחנו יודעים שהמוקד משקיע מאמץ כדי לגייס לנושא הזה, אבל זהו פער שצריך לתת לו מענה

יובל חיו:       נמשיך קדימה

יובל חיו:  נדבר על הארכת פעילות המוקד בהיבט האכפתי

יובל חיו:  בפועל מצאנו ששיעור הסגירה של תיקים בתחנות המשטרה זהה לשיעור הסגירה של תיקים אשר הופנו מהמוקד

יובל חיו:  זו לא הייתה הכוונה בקו הזינוק

יובל חיו:  המוקד היה אמור להיות כוח שיביא חומרים, שיביא לאכיפה אפקטיבית

יובל חיו:  הנתון הזה שמגיע לתוצאה שווה בין תחנת משטרה ברחבי הארץ, לבין החומר שהגיע מהמוקד, להבנתנו, מחייב בחינה, וזה מה שאנחנו המלצנו קדימה

יובל חיו:  אנחנו יודעים שהמוקד מנסה לאייש תפקיד שיעקוב אחר תיקים שהופנו ממנו החוצה, יכול להיות שאויש כבר ללא תפקיד שיעקוב אחר החומר הזה

יובל חיו:  אנחנו יודעים את העומסים שיש בתחנות, והיכולת שתיק התאדה במעלה הדרך, ולא יגיע לאכיפה אפקטיבית

יובל חיו:      היבטי אכיפה

יובל חיו:  אנחנו מדברים במרחב המקוון שבהם היה קורבן קטין בשנים 70% מהתיקים נסגרו

יובל חיו:  עבירות מין במרחב המקוון 51% נסגרו

יובל חיו:  אנחנו מכירים את המגבלות של אנונימיות, זו לא מטריה פשוטה

יובל חיו:  יחד עם זאת, אין מה לעשות

יובל חיו:  וחטיבת הסייבר, צריכים להעמיד כלים לילדים האלה

יובל חיו:  אנחנו כמשרד מבקר המדינה על כלל האתגרים שיש לה

יובל חיו:  פה אנחנו מדברים זה אתגר שצריך להיות ראשון במעלה

יובל חיו:  אין ספק, צריכים הרבה יותר גבוהים

יובל חיו:      אני עובר קדימה – היבטי אכיפה

יובל חיו:  אנחנו מדברים על 2,602 תיקי חקירה שנפתחו בגין עבירות במרחב המקוון שבהם היה קורבן קטין בשנים 18-21'

יובל חיו:  70% מהתיקים נסגרו

יובל חיו:  1,216 תיקי חקירה שנפתחו בגין עבירות מין במרחב המקוון, בין 16 ל-21 – 51% נסגרו

יובל חיו:  אנחנו מכירים את המגבלות של אנונימיות, של ניסוך, של הצפנה

יובל חיו:  זו לא מטריה פשוטה

יובל חיו:  יחד עם זאת, אין מה לעשות

יובל חיו:  בניין הכוח של משטרת ישראל וחטיבת הסייבר, צריכים להעמיד כלים כדי לתת את ההגנות המיטביות לילדים האלה

יובל חיו:  אנחנו כמשרד מבקר המדינה, רואים את משטרת ישראל על כלל האתגרים שיש לה

יובל חיו:  פה אנחנו מדברים על ילדים וילדות, זה אתגר שצריך להיות ראשון במעלה, אין ספק

יובל חיו:  נתוני האכיפה צריכים לעמוד על יעדים הרבה יותר גבוהים

יובל חיו:       אני עובר קדימה על הטיפול המשטרתי ברשימת חשודים

יובל חיו:  אנחנו נחשפנו לרשימה שגובשה במשטרת ישראל של 190 חשודים לפדופיליה ברשת

יובל חיו:  זו רשימה רגישה מאוד

יובל חיו:  זו רשימה שבמובן מסוים גם הישג של משטרת ישראל במובן זה שהיא הגיעה לתוצאה הזאת

יובל חיו:  יחד עם זאת, אנחנו ראינו שהטיפול ב-31 חשודים שסווגו ברשימה ברמת המסוכנות הגבוהה ביותר לא היה טיפול ב-31 הללו

יובל חיו:  מרגע שמשטרת ישראל במסמך שלה, סיווגה 31 אנשים ברמת סיווג כזו, הייתה חייבת להיות עם מעקב ומתן מענה פרטני לכל ה-31 האלה

יובל חיו:  גם בעניין הזה קצין פיקוח ובקרה זה תפקיד חשוב שחייב לעקוב

יובל חיו:  אי-אפשר שיישארו עשרות כאלה, גם אם נותנים אחוז כזה או אחר

יובל חיו:  יש אינדיקציה כבר והם לא מטופלים ברמה מודיעינית וברמה פרטנית

יובל חיו:      חוק הסרטונים מינואר 2013, דיבר על זה שהפצת סרטונים אינטימיים ברשת ללא הסכמת האדם המופיע בהם, היא עבירה של הטרדה מינית, שהעונש בגינה  הוא עד חמש שנים

יובל חיו:  אנחנו רואים ש-25% מהקורבנות בתיקים על חוק הסרטונים הם קטינים

יובל חיו:  אנחנו רואים ש-60% מהתיקים, נסגרו בעילת עבריין לא נודע

יובל חיו:  שוב, אנחנו חוזרים לנושא של בניין הכוח וכלים טכנולוגיים

יובל חיו:  זה בעייתי, ברגע שיש לנו כבר סרטון שעלה, אנחנו כבר יודעים שיש לנו עבירה

יובל חיו:  אנחנו יודעים שיש כבר נפגע

יובל חיו:  זה צריך להיות תיק שצריך להגיע לרמת מיצוי גבוהה יותר

יובל חיו:  שוב, אנחנו לא פה באצבע מאשימה, כי אנחנו גם מכירים את המגבלות הקיימות, אבל זו פעולה שצריך לקדם אותה, ובד בבד גם להגביר  את המודעות לחוק הסרטונים

יובל חיו:  בני הנוער לא מספיק מודעים לשינוי הזה שנעשה כבר לפני כמעט עשור

יובל חיו:       אני עובר לתחנות המשטרה, ויש פערים בתחנות המשטרה

יובל חיו:  אם תחנת המשטרה לא יודעת להתמודד, או לא מצליחה להתמודד עם תיקים ועם חומרים,  אנחנו לא נגיע לאכיפה

יובל חיו:  נושא פריקת הראיות בתחנת משטרה הוא תנאי להצלחה באכיפה

יובל חיו:  אנחנו רואים שיש למשטרת ישראל עומס אדיר בתחנות בפריקת ראיות

יובל חיו:  היום, ניהול חקירה בלי פריקת ראיות, בין אם זה מצלמה בפיצוציה, ובין אם זו פריקה מהטלפון, אין שום התכנות להמשך הפעולה

יובל חיו:  יש פער מאוד גדול גם של תקנים

יובל חיו:  כל נושא תקני הזית, התקנים של משטרת ישראל, יש פערים בנושא הזה, וזה משפיע בסוף על התיקים שאנחנו מדברים עליהם

יובל חיו:  חוקרים גם לא מספיק בקיאים בטכנולוגיה

יובל חיו:  וחוקר שהוא לא בקיא בטכנולוגיה, ובנושא הזה של העבירה שנעשית ברשת, מוגבל ביכולת שלו לתת מענה

יובל חיו:       אני עובר במהירות על ממצאי משרד החינוך

יובל חיו:  סיימנו את החלק של משטרת ישראל

יובל חיו:  משרד החינוך – משרד החינוך הפעיל פורום פנים משרדי לקידום מדיניות כלל משרדית

יובל חיו:  הפורום הזה בתקופה של הביקורת, לא פעל באופן הכולל שלו

יובל חיו:  יש במשרד החינוך את שפ"י, שבהחלט מובילה את הנושא הזה

יובל חיו:  אבל אם לא רותמים את כל המערך של משרד החינוך, המערך הזה כולל שורה ארוכה של גופים

יובל חיו:  אם אתה נשאר רק עם שפ"י שהוא גוף מטה חשוב וטוב, אבל אם הוא לא ירתום את כולם בוועדה מסודרת, לא יהיה ניתן להתקדם עם הנושא הזה

יובל חיו:       אני ממשיך קדימה

יובל חיו:  אין תוכנית מערכתית רב שנתית

יובל חיו:  בתקופת הביקורת, התכנית המערכתית הרב-שנתית לתכנון ההתנהלות המיטבית לתלמידים ברשת הייתה תוכנית חדשה

יובל חיו:  אני מדבר על שנת 2020, נכון להיום צריך לברר אם היא אושרה

יובל חיו:  נכון לסיום הביקורת, עדיין לא אושרה התוכנית הזאת

יובל חיו:  שוב, משטרה בלי תוכנית, משרד חינוך בלי תוכנית, אין לאן להתקדם בעניין הזה

יובל חיו:  תוכנית, זה אישור

יובל חיו:  בלי אישור אין תקציב

יובל חיו:  בלי אישור אין תקן

יובל חיו:  בלי אישור, אין מתווה פעולה

יובל חיו:  ביוני 2022, קיבלנו דיווח על תיקון ליקויים, שמשרד החינוך יפרסם בקרוב את עיקרי התוכנית

יובל חיו:  חשוב לשמוע מה הסטטוס של הנושא הזה

יובל חיו:       אני עובר קדימה – הערכת יעילות תוכניות וביצוע מחקר מלווה

יובל חיו:  לא בוצע מחקר מלווה והארכה לתוכנית של חיים ברשת, ושיעורי כישורי חיים, אותה תוכנית קודמת שהייתה עד שנת 2021

יובל חיו:  אנחנו חושבים שהנדבך הזה הוא נדבך מאוד חשוב

יובל חיו:  בלי ללוות את התוכניות האלה במחקר והערכה, אתה לא יודע בעצם אם פגעת או לא פגעת

יובל חיו:  זוהי נקודה שבראייתנו היא חשובה

יובל חיו:  אני מתקרב לסיום

יובל חיו:  יישום דיווחים על פגיעות מקוונות

יובל חיו:  אנחנו רואים שהמחוזות אוספים בדרכים שונות  נתונים על פגיעות בילדים בבתי הספר, אבל הנתונים האלה לא מגיעים בצורה שיטתית ומסודרת למטה משרד החינוך

יובל חיו:  מטה משרד החינוך שמוביל מדיניות, ולא יושב עם נתונים עדכניים, רבעוניים, חצי שנתיים, שנתיים, על מה קורה בתחום הזה בבתי-הספר, המטה הזה לא יכול במערכת כל-כך מבוזרת לגבש מדיניות על בסיס נתונים, הדבר הזה בראייתנו הוא חשוב ביותר

יובל חיו:  פה נדרשת מערכת איסוף נתונים ממוחשבת

יובל חיו:  אני יודע שמשרד החינוך בכיוון הזה

יובל חיו:   יהיה נכון לשמוע מה המצב

יובל חיו:       יש לנו תת דיווח של תלמידים על פגיעות ברשת, והימצאות במצב סיכון

יובל חיו:  בנושא הזה אנחנו מבוססים גם על סקר תלמידים, וגם על שיחה עם מועצת התלמידים בישראל

יובל חיו:  שמענו קצת הרמת גבה על עצם זה שקיימנו את השיח הזה

יובל חיו:  בראייתנו, מועצת התלמידים אלה נציגים, יש לתת להם את המקום שלהם ואמירותיהם חשובות בעינינו

יובל חיו:  ולכן, החליט מבקר המדינה שבמסגרת הביקורת גם נפגש איתם

יובל חיו:  כמו שאמרתי, אנחנו מבוססים גם על סקר, ויותר מ-50% מקרב תלמידי חטיבת הביניים והחטיבה העליונה, אינם רואים בגורמי בתי הספר כתובת שאליה יפנו במקרה של אלימות דיגיטלית

יובל חיו:  אני לא יודע לבסס אמפירי את הנתון הזה

יובל חיו:  אבל וואנס, זה כרגע מה שמונח, צריך להתייחס לזה ברצינות

יובל חיו:  יכול להיות שגם עומד מאחורי זה קו מסוים של תלמידים, ואנחנו הבאנו שורה של ציטוטים שרלבנטיים לנושא הזה

יובל חיו:       	בסוף, לאחר שלא מנענו, נותרו אירועים עם תלמידים פגועים או פוגעים, והפוגעים גם הם חשובים וצריך לתת להם קשב

יובל חיו:  שליש מהמנהלים העריכו שהטיפול שניתן לפוגעים ולנפגעים הוא במידה בינונית ומטה

יובל חיו:  זה נתון גם משמעותי, שליש מהמנהלים בשאלונים שהם חתומים עליהם כתבו לנו את התשובה הזו, וזה מחייב בחינה של התוכניות טיפול שקיימות, ואני יודע שגם הפרקטיקות של הפנייה לשירותים פסיכולוגיים חינוכיים ברשות המקומית, והשענות על כל מיני מענים לאומיים ללא מעקב, אי-אפשר לדעת גם לאן זה מגיע בקו הסיום והאם הטפול הושלם

יובל חיו:       אומר מילה על פיתוח מקצועי של מורים

יובל חיו:  רק כשליש מהמנהלים סבורים שלמורים יש מיומנויות דיגיטליות שמספקות כדי לסייע לתלמידים להשתמש באופן מיטבי ברשת

יובל חיו:  מורה שלא שולט בתחום הזה ובעולם הזה, הוא לא מורה שיכול לתת את המענה

יובל חיו:  אני יודע שכרגע בוחנים הכשרות של מורים בנושא

יובל חיו:       	סיכום

יובל חיו:  אני אומר בשורה של דברים

יובל חיו:  איום, ייחוס מתוקף, גיבוש מדיניות לאומית שמכוונת לפעולה מערכתית

יובל חיו:  תוכנית מערכתית רב שנתית גם בתחום של בט"פ, גם בתחום הממשלתי, וגם בתחום של מערכת החינוך

יובל חיו:  ניתור פגיעות שיטתי ואיכותי

יובל חיו:  הרחבת נתיבי הדיווח עבור הילדים

יובל חיו:  נתיבי דיווח אפקטיביים

יובל חיו:  מיצוי הליכי חקירה, ותוכניות טיפול לנפגעים ופוגעים

יובל חיו:  בשורה התחתונה, אלה הנדבכים שבלעדיים לא יהיה ניתן להעמיד את ההגנה שאנחנו מחויבים לתת כלפי הילדים שלנו, הנכדים שלנו וכו'

מיקי לוי: תודה רבה, יובל, על הסקירה המאוד רחבה

מיקי לוי:       	חבריי הכנסת, אני מציע שנשמע קודם את משטרת ישראל ואת משרד החינוך, אלא אם כן, זה בוער לכם להגיד משהו

מיקי לוי:      בבקשה, חברת הכנסת שיר

מיכל שיר סגמן: תודה רבה, אדוני היושב-ראש, אני באמת מברכת אותך על בחירת הנושא הזה כדיון ראשון לוועדה סופר חשוב

מיכל שיר סגמן:  כיושבת-ראש הוועדה לזכויות הילד, בקדנציה הקודמת כשראיתי שבאמת אין את הוועדה לביקורת המדינה, ופורסם הדוח, אנחנו ערכנו דיון גם בנושא הזה

מיכל שיר סגמן:  התמונה היא תמונה קשה בכל מה שנוגע לילדי ישראל, לא רק ברשת, לא רק פגיעות ברשת, ילדי ישראל לא נמצאים במקום טוב כמעט בכל מקום שבו אנחנו נשים את האצבע, כי ילדים הם לא רק חינוך, ילדים הם כל מערכות המדינה

מיכל שיר סגמן:       ניגשה אליי אחרי הדיון, ילדה בת 15, ואמרה לי - אני לא מבינה

מיכל שיר סגמן:  אני מבינה יותר טוב ממך, או מכל אחד מהמבוגרים שיושבים פה סביב השולחן ברשתות

מיכל שיר סגמן:  עד שאת תלמדי את מה שאני יודעת, כבר התחלף דור, אז מה אתם עכשיו נכנסים לי? ואז הסברתי לה

מיכל שיר סגמן:  אמרתי לה יש לי שאלה, כשהיית קטנה, ההורים שלך לימדו אותך לחצות את הכביש

מיכל שיר סגמן:   והם לימדו אותך להסתכל ימינה ושמאלה

מיכל שיר סגמן:  והם אמרו לך שיש אדום – באדום עומדים

מיכל שיר סגמן:  בירוק נוסעים

מיכל שיר סגמן:  המדינה גם סידרה לך תאורת רחוב, ככה שתוכלי ללכת בבטחה ברחוב, ולא לדאוג שמישהו יתקוף אותך

מיכל שיר סגמן:  היו גם ניידות שפזורות ברחבי הרחוב בתוך העולם הזה שאנחנו חיים בו

מיכל שיר סגמן:  אבל בתוך הרשת, הדברים האלה לא קיימים

מיכל שיר סגמן:  המדינה צריכה להבין שמדובר בעולם מקביל שרק הולך וגדל, ותופס לא פחות מזמן המציאות שאנחנו חיים בו פה בעולם הפיזי, יש את העולם הווירטואלי, והוא תופס תאוצה מטורפת

מיכל שיר סגמן:  יש שם רחובות, יש שם כבישים סואנים

מיכל שיר סגמן:  יש שם אנשים טובים, ויש שם אנשים רעים

מיכל שיר סגמן:  אבל זה עולם, ואף אחד פעם אחת לא מלמד את הילדים האלה לחצות את הכביש

מיכל שיר סגמן:  פעם שנייה, המדינה נמצאת מאחור בעולם, זה לא שהעולם מתקדם, גם העולם לא לגמרי הבין את הדבר הזה

מיכל שיר סגמן:  אבל מדינת ישראל גם עצמה ברמת חקיקה, לא נמצאת במקום שהוא נכון עדיין להיות פה

מיכל שיר סגמן:  לא שמנו תאורת רחוב ברחובות חשוכים בתוך עולם וירטואלי

מיכל שיר סגמן:  לא פיזרנו מספיק ניידות, כי 105, עושים עבודה מדהימה, מדהימה - אין להם כוח אדם, אין להם תקציב

מיכל שיר סגמן:  כמה שוטרים אתה יכול לפזר באותה סימטה חשוכה ברשת? זה לא הגיוני

מיכל שיר סגמן:       אנחנו יכולים לעבור עוד כמה דוחות של המבקר, ולשבת פה, ועד שאנחנו נפתור את הדברים, הטכנולוגיה שועטת קדימה

מיכל שיר סגמן:  שועטת, היא לא עוצרת, כדי שאנחנו נחשוב על איזושהי חקיקה ותקצוב נכון

מיכל שיר סגמן:  צריך קודם כל להבין שהנחת התשתית של התאורה במעבר חצייה, ולפזר ניידות בעולם הווירטואלי הזה, הוא לא פחות חשוב מאשר בעולם הפיזי, ושם הם נמצאים

מיכל שיר סגמן:  הצוות שלי מורכב מחבר'ה בני 26

מיכל שיר סגמן:  יש אצלי מתמחים בני 17, כי בני 26 שלי כבר לא מבינים את העולמות הווירטואליים החדשים

מיכל שיר סגמן:  הם תיכף הופכים להיות הדינוזאורים בני 17 האלה

מיכל שיר סגמן:  העולם שועט קדימה, אנחנו לא נמצאים בזירה הזו בכלל

מיכל שיר סגמן:  לשמחתי, מה שכן הספקנו  לעשות בקדנציה הקודמת בוועדה לזכויות הילד, זה כן בפעם הראשונה להקים גורם שהוא מתאם ומתכלל לילדי ישראל שתמיד יהיו עיניים ממשלתיות שיבחנו את הכשלים, ויראו איך אפשר לפתור אותם ברמת החקיקה, שזה אמור להיות גוף שהוא קל משקל שאמור מהר לפתור דברים

מיכל שיר סגמן:  אבל, אדוני היושב-ראש, אין ועדה בנושא

מיכל שיר סגמן:  אין משרד ממשלתי שעוסק בנושא הזה

מיכל שיר סגמן:  אף אחד לא לגמרי מבין באותו עולם וירטואלי שבני ה-17 שלי תיכף כבר לא רלבנטיים אליו

מיכל שיר סגמן:  אנחנו צריכים להבין את גודל האירוע

מיכל שיר סגמן:  זה לא מסתכם בפדופילים

מיכל שיר סגמן:  זה לא מסתכם רק בפגיעה ברשת, זה סימפטום

מיכל שיר סגמן:  אתה רוצה לפתור את הבעיה? בוא נפתור את הבעיה ונקיים על זה דיון אמיתי

מיכל שיר סגמן:  תודה רבה

מיקי לוי: תודה רבה

שלי הרוש: הייתה לי הזכות באוקטובר האחרון להתמנות לפיקוד על יחידה 105

שלי הרוש:   הייתי בעברי בכוח שהקים את מה שקוראים לו - יחידה 105

שלי הרוש:  ביחד עם מפקד היחידה הראשונה, מוניתי להיות ראש מפלג חקירות בתחילתה של היחידה, וחזרתי עכשיו להיות בראש היחידה

שלי הרוש:       אני רוצה להתייחס לכמה נקודות שעלו פה

שלי הרוש:  יש חשיבות מאוד גדולה, ואני מודה מאוד לנציגי משרד מבקר המדינה שדיברנו איתם קודם עוד לפני שנכנסנו לחדר הדיונים

שלי הרוש:  הביקורת מאוד מעמיקה ביחידה, שבהכרח סייעה ליחידה למקד את הפעילות שלה, לייעל את הפעילות שלה, להשיג תקציבים ותקנים, ומערכות חדשניות שמאוד מסייעות לנו כיום בשגרת העבודה, ועדיין הדרך עוד ארוכה

שלי הרוש:  יש לנו עוד הרבה מה לעשות, ואני אפרט מה עשינו מאז, אז אני מודה לנציגים שלנו

שלי הרוש:       אני חייבת להציג את הכוח

שלי הרוש:  ביחס ליחידות "להב", היחידה שלנו היא שונה

שלי הרוש:  יש לנו מערך אזרחי מאוד גדול בתוך היחידה שכפופים לי כמפקדת יחידה מספר משרדי ממשלה

שלי הרוש:  אז יש לצידי את ראשת האגף האזרחי במטה הלאומי, ד"ר נאוה כהן אביגדור

שלי הרוש:  יש את אדורה אליעס, שמונתה לאחרונה כראש תחום חינוך במטה הלאומי ביחידה

שלי הרוש:  יש את יסמין ליסמן, שהיא מפקחת משרד החינוך, שהיא חלק מדסק השותפויות בתוך מוקד 105

שלי הרוש:  יש לנו את אילן אביטן, נציג משרד הרווחה במוקד

שלי הרוש:  יש פה את רמ"ד מחשוב צביה, השותפה שלנו לקידום המערכות הטכנולוגיות שכבר מספקות לנו מענה, ולפניות המקוונות שאני אפרט לגביהן

שלי הרוש:  יש את רפ"ק אילן מלכה, שמונה להיות קצין פיקוח ובקרה, בהמשך לתובנות שהפקנו מתוך הדוח וכבר מכהן בתפקידו

שלי הרוש:  וכמובן את עמיתי, ראש מחלקת נוער, עופר מסינג, בחטיבת החקירות במטה הארצי

שלי הרוש:       לגבי בניין הכוח, אני מדברת על שינויים מינוריים, אבל בהיבטים המשטרתיים הם מאוד חשובים למקד את העשייה שלנו

שלי הרוש:  אז מבחינת בניין הכוח – בוויסות שעשינו בכפוף להנחייתו של ראש "להב", אנחנו קידמנו התייצבות של שלושה קציני משטרה, קציני יח"מ ומוקד 105, מה שמאפשר פיקוח ובקרה הדוק בנוגע לכלל האירועים שנכנסים למוקד, ומטופלים על-ידי המוקד

שלי הרוש:  לרבות, המשך הטיפול הן על ידי הדסק האזרחי, והן על-ידי יחידות המשטרה

שלי הרוש:  קיבלנו תקני סטודנט, ואנחנו בהליכי גיוס מאוד מואצים, כדי להביא סטודנטים שיסייעו לנו במוקד

שלי הרוש:  וגיוס מתוגבר של מתנדבים אזרחים במוקד 105, שכבר התחילו לעבוד ולגבות את הפעילות שלנו

שלי הרוש:  נאוה, עוד מעט תציין את הפעילות של "אבירי הרשת", שכבר החלה, שזה מתנדבים של המשרד לביטחון לאומי

שלי הרוש:       	בנוגע להפניית האירועים ליחידות החוקרות

שלי הרוש:  אז באמת, בהמשך לדוח מבקר המדינה, אנחנו עברנו לעבוד במערכת הפלא

שלי הרוש:  זו מערכת לניהול תיקי חקירה בכלל משטרת ישראל

שלי הרוש:  כלומר, אירוע שיש בו עבירה פלילית שאנחנו מחליטים שעבר את הרף, וראוי שינוהל במסגרת יחידות חוקרות, או בתוך 105, או מחוצה לה, הוא מופנה באמצעות מערכת הפלא כתיק חקירה, מה שמאפשר פיקוח ובקרה הדוק של קצין הפיקוח אל מול כלל היחידות החוקרות

שלי הרוש:       אנחנו פועלים כדי למסד את שיתופי הפעולה המאוד מאוד משמעותיים שלנו, לא רק כלפי קציני האח"מ במחוזות, אלא אל מול קציני האח"מ בתחנות המשטרה

שלי הרוש:  באירועים חמורים שאנחנו צריכים לתת נרחב יותר, אנחנו פועלים גם אל מול קציני נפגעי עבירה במחוזות המשטרה, על מנת שילוו את ההליך הטיפולי, ואת ההליך כלפי קורבנות העבירה שלא פחות חשוב בתיקים שלנו מההיבט האכפתי

שלי הרוש:       בנוגע לניהול האירועים, שודרגנו במערכת מוקד חדשה, שבהכרח מספקת לנו כלי הרבה יותר יעיל ואפקטיבי לנהל את האירועים שלנו, ועדיין אנחנו פועלים אל מול גורמיה

שלי הרוש:  צביה, הנציגה שמסייעת לנו מאוד בנושא הזה כדי לקדם גם את היכולת שלנו להליכי פיקוח ובקרה, וניהול של המערכת באופן שיתואם לתפיסת ההפעלה המחודשת שקיימנו במוקד

שלי הרוש:       פניות מקוונות

שלי הרוש:  אנחנו פועלים, וכבר בחודשים הקרובים הופצה הדרישה המבצעית המפורטת, זה כבר נכנס לתוכנית העבודה כבר עכשיו

שלי הרוש:  בחודשים הקרובים תהיה אפשרות לפנות אלינו גם באמצעות טופס מקוון

שלי הרוש:  נכון, זה לא המענה המיטבי שאנחנו מצפים לו, אבל זה מענה חלקי שייצא כבר בחודשים הקרובים

שלי הרוש:  צביה תדבר לגבי לוחות הזמנים

שלי הרוש:        	לגבי הוואטסאפ, בסיוע של מנכ"ל המשרד לביטחון לאומי, הם הסכימו לבוא איתנו בהתקשרות

שלי הרוש:  אני מאוד מקווה שאנחנו נצליח לאור העובדה שאין כרגע תקציבים להניע את הפעילות אל מול וואטסאפ, בהקדם

שלי הרוש:  פה זה מסר בינלאומי

שלי הרוש:  זאת אומרת, אין משטרה בעולם, ולאור העובדה שאנחנו קצת משטרה בעיניים שונות שהיא בשיתוף פעולה של מערכים אזרחיים בתוך יחידה משטרתית, וואטסאפ הסכימו לבוא איתנו בהתקשרות

שלי הרוש:  ואני מאוד רוצה להאמין שלקראת או בפתיחת שנת הלימודים הבאה, ככל שיאושר תקציב המדינה, ויוקצה תקציב לאירוע הזה, אנחנו נצליח לצאת למענה מהיר בנושא

שלי הרוש:  נאוה תרחיב בנוגע לאפליקציה

שלי הרוש:  אנחנו רוצים לפתח אפליקציה ייעודית, בשתף עם משרד החינוך שתהווה מקור, ידע גם לתלמידים, וגם להורי התלמידים, וגם לצוותי החינוך

שלי הרוש:  גם פה אנחנו נשמח לקדם את זה עוד בשנה הנוכחית

שלי הרוש:  דוברי ערבית - היום התייצבה סטודנטית ראשונה דובר ערבית במוקד 105, ובתחילת חודש התייצב שוטר דובר ערבית במוקד

שלי הרוש:  מעבר לזה, הקמנו קבוצות של שוטרים בתוך יחידות "להב" דוברי ערבית, ובתוך היחידה, יש לנו גם ביחידה עצמה דוברת ערבית, מתגברת אותנו בהליך מאוד מהיר וזריז, באמצעות קבוצת וואטסאפ, הם עונים ועולים איתנו לשיחות ואירועים שנקלטים במוקד, כדי לספק לנו מענה מהיר בשפה הערבית במסגרת אירוע שנקלט במוקד

שלי הרוש:      	אני מאוד מסכימה עם היכרות עם המוקד, וחוק הסרטונים, פעילות מאוד נרחבת שנאוה תציג אותה בנוגע למוקד, אפילו הגענו לפסטיגל השנה, ועשינו קמפיין במסגרת הפסטיגל, כדי להגיע גם להורים וגם לכלל ילדי ישראל שבחרו להגיע להופעות הפסטיגל

שלי הרוש:  גם שם היה קמפיין להכיר אותנו ואת השירות שאנחנו מספקים לציבור

שלי הרוש:  בנוגע לרשימת החשודים – 190 החשודים, עשה פה עבודה מאוד משמעותית, רפ"ק אילן מלכה, ביחד נצ"מ אתי בצר, שמונתה כפרוייקטורית לנושא הזה, ועשו עבודת ביקורת מאוד מעמיקה גם אל מול יחידה 105, וגם אל מול היחידות החוקרות, אני מניחה שאם אילן ירצה, הוא יקדם את זה

שלי הרוש:       אני מתחברת לזה, שאנחנו נשמח מאוד לקדם, וכל הזמן אנחנו פועלים בראש מאוד יצירתי איך לא להגיע רק לפן האכפתי, ואיך להגיע לכל הורה ישראל, ולכל צוותי החינוך, ולכל ילדי ישראל בראש ובראשונה, בהיבטים של מודעות ומניעה וקידום אוריינות מידע בעולם דיגיטלי שמאוד חשוב שנספק את זה

שלי הרוש:  אני מדברת על זה לא רק בתור מפקדת יחידה 105, אלא בתור אמא לשלוש בנות בגילאים שונים שמלוות אותי החל מתחילת הפעילות שלי ביחידה ועד היום

שלי הרוש:  מאוד חשוב להשקיע בפעולות המניעה, גם פה, נאוה מקדמת המון פעילויות שהיא תרחיב לגביהן, ביחד עם השותפים המרכזיים גם ברווחה וגם בחינוך איך להגיע לכל ילדי ישראל ולקדם את המניעה, ואת האוריינות מידע

שלי הרוש:  יש בהכרח חסם לילדי ישראל

שלי הרוש:  הם מאוד מיומנים, הרבה יותר מאיתנו בעולם הדיגיטלי

שלי הרוש:  יש להם אוריינות דיגיטלית מאוד גבוהה אל מול פער באוריינות מידע להבין את הסכנות של הרשת, ולהבין שהעולם הווירטואלי הוא לא בהכרח מה שמסופק להם ברשת, ואנחנו רואים את הפער הזה בתיקי חקירה

שלי הרוש:       אני חייבת להיות אופטימית, ביחס לאיך שאני זוכרת את תיקי החקירה כראש מפלג חקירות בתחילתה של הדרך

שלי הרוש:  נכון להיום, יש לנו הרבה קורבנות עבירה, לכאורה קורבנות עבירה שאנחנו מגיעים אליהם בשלבי החקירה, ועדיין אנחנו נתקלים בתופעה מאוד חיובית של קורבנות עבירה שאומרים לחשוד – אתה פדופיל, אנחנו בוחרים לא לקיים איתך את הקשר, ומעדכנים את ההורים

שלי הרוש:  נמנעת פגיעה מאוד משמעותית באותם קטינים, גם את זה אנחנו מנסים להוציא החוצה בעולם התרבותי, כדי להביא לידיעת ההורים את המשמעות המאוד גדולה על האירועים האלה

שלי הרוש:  אבל בהכרח אנחנו רואים שיש גם תופעה כזאת שהיא חיובית מאוד

שלי הרוש:  ככל הנראה, אני רוצה להאמין מכלל הפעילות שאנחנו עושים, גם באגף בתוך היחידה פנימה, ובטח, ובטח באמצעות השותפים המרכזיים שלנו במשרדי הממשלה השותפים

סימון דוידסון: יש פה נציגים של משרד החינוך? כן

תומר רוזנר: האם תוכלי לתת לנו את הנתונים של 2022, לפחות של האכיפה, כמה תיקים נסגרו

תומר רוזנר:  המבקר ציין נתונים

שלי הרוש: אנחנו התחלנו לעבוד עם מערכת הפלא, תיקי חקירה החל מספטמבר האחרון

שלי הרוש:  והחל מספטמבר האחרון נפתחו 113 תיקים

שלי הרוש:  אני מניחה שאת תמונת המצב לגבי התיקים שנפתחו, זה לא התפקיד שלי, זה תפקיד של קצין פיקוח ובקרה בחטיבת החקירות

מיקי לוי: בבקשה

נאוה כהן אביגדור: אני ראש המערך האזרחי ב-105, אני עובדת המשרד לביטחון לאומי

נאוה כהן אביגדור:  כמה שאמרת, יש הרבה מה להגיד, אני אנסה להתמקד בדברים נוספים על מה שנאמר כאן

נאוה כהן אביגדור:  ככל שנצטרך להשלים, אני אשמח להשלים

נאוה כהן אביגדור:  עלה פה הנושא של פניות מקוונות

נאוה כהן אביגדור:  אני רוצה להוסיף, ככל שנצליח להגיע לקו וואטסאפ, זאת תהיה פעם ראשונה בעולם שגוף אכיפה יוכל להשתמש בשירות הזה, וזה באמת רק בגלל המבנה הייחודי של 105 שכולל את המשרדים האזרחיים

נאוה כהן אביגדור:  לגבי הפנייה המקוונת שהיא נדרשת, ועל כך אין עוררין, ואין חולק

נאוה כהן אביגדור:  יחד עם זאת, אני רוצה להגיד, שגם בסקרים שאנחנו עשינו, אנחנו עדיין מבינים שבמצב של פגיעה כזאת כמו האירועים שמגיעים ל-105, עדיין הקול האנושי, השיח הטלפוני הוא חשוב, ורוב הילדים מציינים שהם היו רוצים לדבר עם מישהו, שוב, זה צריך להיות בנוסף

נאוה כהן אביגדור:  לגבי הנושא של אפליקציה מתוך הבנה שאנחנו צריכים לתת מענה גם של טופס מקוון, גם של קו וואטסאפ, אנחנו גם עובדים על נושא של אפליקציה ייעודית של 105, שהציבור והילדים יוכלו להשתמש בה ללא תשלום כמובן

סימון דוידסון: רק בעברית?     

נאוה כהן אביגדור: אני יכולה להגיד לך שכל הפעילויות של 105 הן בעברית, בערבית ובשפות נוספות

נאוה כהן אביגדור:  אנחנו מטה שיש לו אתר בעברית, אתר בערבית, אתר באנגלית, כל החומרים באופן קבוע מתורגמים לערבית, הכול פתוח לכלל הציבור

נאוה כהן אביגדור:  יחד עם זאת, אנחנו פועלים בכל הרשתות החברתיות

נאוה כהן אביגדור:  אנחנו פועלים בפייסבוק, באינסטגרם, בטלגרם, ויש לנו ערוץ חדש,  ואת כל הפעילויות אנחנו מקפידים לעשות גם בשפה הערבית

נאוה כהן אביגדור:  רק בדצמבר, סוף שנה קודמת, עשינו כנס מקוון לחברה הערבית – 10,000 היו שותפים, רק 4,000 עלו דרך הפייסבוק המשטרתי שהעביר את זה בלייב

נאוה כהן אביגדור:  הבאנו נתונים, הבאנו נציגים מהחברה הערבית

נאוה כהן אביגדור:  בכלל, קהלי היעד שלנו והקטע של חברה ערבית ועוד קבוצות נוספות, אם זה קהילה להט"בית, אם זה ילדים עם צרכים מיוחדים, אנחנו מבינים שאנחנו צריכים לתת מענה רב תרבותי בכל ההיבטים

נאוה כהן אביגדור:       אנחנו לא רק עושים את מה שעשינו

נאוה כהן אביגדור:  ושוב, כדי לקצר, אני רוצה לתת לכם ממש בשתי מילים על שני פרויקטים חדשים שאנחנו יוצאים איתם לדרך שהם גם חלוצים

נאוה כהן אביגדור:  עלה פה הנושא של אבירי הרשת

נאוה כהן אביגדור:  ב-1 בספטמבר, יצאנו במהלך שבו בתוך 105, יושבים מתנגדים של המשרד לאומי, ומנתרים את המידע הגלוי ברשת

נאוה כהן אביגדור:  זאת אומרת, אנחנו לא מסתפקים רק בעובדה שאפשר לפנות ל-105

נאוה כהן אביגדור:  אנחנו יוזמים ניתור של מידע גלוי ברשת כדי לאתר מצוקות

נאוה כהן אביגדור:  המתנדבים, זה פרויקט אזרחי בתוך 105

נאוה כהן אביגדור:  ולכן, ככל שאנחנו מאתרים אירועי חרום, או אירועים פליליים, זה עובר ישירות ל-105 למוקד

נאוה כהן אביגדור:  ככל שמדובר בפגיעות אזרחיות, אנחנו שם כדי לתת מענה לייצר שיח בטוח, להחיל את האירועים האזרחיים להפנות לסיוע ולעזרה

נאוה כהן אביגדור:  יש לנו היום כרגע למעלה מ-40 מתנדבים, באמת, אנשים משכמם ומעלה שמגיעים, אם זה מחברות היי-טק, ואם זה מעורכי דין ממשרד המשפטים שמתנדבים, ואנשים מפורומים של הורים

נאוה כהן אביגדור:  באמת, מיטב האנשים מגיעים להתנדב ולהיות שם עבור הילדים באופן יזום

נאוה כהן אביגדור:       פרויקט נוסף, שעכשיו בשלבים של פיילוט, ואני רוצה לציין אותו, הוא נושא של טיפול און-ליין, אנחנו קוראים לזה מרכז טוב, וזה שיתוף פעולה ראשוני של קרנות הביטוח הלאומי

מיקי לוי: משפט לסיכום

נאוה כהן אביגדור: אגיד משפט ארוך

נאוה כהן אביגדור:  באמת, פה יש משהו שהוא חלוצי שהמדינה תממן – טיפול מקוון לילדים פוגעים ונפגעים ולהוריהם ללא עלות

נאוה כהן אביגדור:  המשפט הארוך שלי אומר, שאנחנו בפברואר יוצאים עם קורס הורות מקוון לכלל ההורים בעברית, ולאחר מכן, מתורגם לערבית ללא עלויות

נאוה כהן אביגדור:  כל הורה במדינת ישראל יוכל להיכנס לאתר של ישראל דיגיטלית ולעבור קורס כזה

נאוה כהן אביגדור:  הדבר האחרון זה הנושא של החודש הלאומי להגנה על ילדים ברשת

נאוה כהן אביגדור:  לא היה כזה דבר

נאוה כהן אביגדור:  בפברואר 2021, לראשונה, ועכשיו בפברואר 2023, הפעם השלישית, המטה הלאומי 105,  מוביל חודש לאומי עם מאות פעילויות בכל הארץ בנושא של הגנה על ילדים ברשת

נאוה כהן אביגדור:  השנה לראשונה הצטרף לזה ותומך בזה מרכז השלטון המקומי, שהוציא מכתב לכל ראשי הרשויות במדינת ישראל, להצטרף לחודש הזה

נאוה כהן אביגדור:  פה הקריאה האחרונה שלי, דרכך אולי, יושב-ראש הוועדה, נבחר צבע כחול כצבע לאומי, להאיר ביום האינטרנט הבטוח הבינלאומי ב-7 בפברואר 2023, מבנה ציבור בצבע כחול, ומהלך שבו תלמידי הספר, הורים, גורמי מקצוע, הציבור כולו ילבש חולצה בצבע כחול, להעביר את המסר של הגנה על ילדים ברשת

נאוה כהן אביגדור:  ואם הכנסת תוכל להאיר את מבנה הכנסת בכחול ביום הזה, זו תהיה השלמה מדהימה והלוואי שנצליח

מיקי לוי: אנחנו נבדוק אם הקימו את הוועדה לזכויות הילד, ומי היושב-ראש שלה

מיקי לוי:   אלי דלל

נאוה כהן אביגדור: רק לגבי ועדת ההיגוי

נאוה כהן אביגדור:  אני אגיד שמיום ההקמה של 105, יש ועדת היגוי, בראשה עומד מנכ"ל המשרד לביטחון לאומי כרגע

נאוה כהן אביגדור:  היינו משרד לביטחון פנים, עכשיו ביטחון לאומי

נאוה כהן אביגדור:  המנכ"ל של המשרד שמוביל את 105, הוא יו"ר הוועדה, היא מתכנסת אחת לחצי שנה

תומר רוזנר: מה עם התכנית הלאומית? המבקר, הערה ראשונה שלו הייתה שאין תוכנית לאומית

נאוה כהן אביגדור: התוכנית הלאומית אושרה ותוקפה תוכנית מניעה לאומית שאנחנו מובילים אותה יחד עם הרשות הלאומית לביטחון קהילתי במשרד לביטחון לאומי

נאוה כהן אביגדור:  אנחנו פועלים ביחד בכל הרשויות

נאוה כהן אביגדור:  עכשיו לקראת חודש פברואר, יש שילוב ידיים בנושא הזה בכל הרשויות, ויהיה גם קמפיין של מטה הסברה לאומי שנרתם לנושא, משקיע חצי מיליון שקלים בקמפיין של הדבר הזה

נאוה כהן אביגדור:   אבל כל הפעילויות של 105 הן פעילויות ברמה הלאומית

נאוה כהן אביגדור:  הגוף שנמצא בשטח זו הרשות הלאומית לביטחון קהילתי, העבודה היא מולם ואיתם

יובל חיו: הנושא של התוכנית הלאומית זה נדבך יסודי, בלי זה אי-אפשר להמשיך

יובל חיו:  האם אושרה ותוקפה תוכנית לאומית או תוכנית מניעה, זה שני דברים שונים

יובל חיו:  תוכנית מניעה, אמורה לתת כלים נוספים למניעה, זה נגזרת, זה נדבך חשוב, אני לא מזלזל בו, אבל הוא נגזרת

יובל חיו:  תוכנית לאומית, לשם כיוונה ממשלת ישראל

יובל חיו:  אני שואל האם יש היום תוכנית לאומית מאושרת שמאגמת את כל משרדי הממשלה הרלבנטיים, מערכת החינוך

יובל חיו:  הזכרת אפילו ביטוח לאומי

יובל חיו:  יש פה שורה ארוכה של גורמים

נאוה כהן אביגדור: אז קודם כל, הפעילות שלנו היא רחבה הרבה יותר מרק מניעה

נאוה כהן אביגדור:  אתם יודעים ש-105 יושבים בו משרד החינוך, משרד הרווחה והביטחון החברתי, משרד המשפטים ומשרד הבריאות, המשרד לביטחון לאומי והמשטרה

נאוה כהן אביגדור:  זאת אומרת, זה גופים משמעותיים שעובדים כל הזמן ביחד ברמה הלאומית

נאוה כהן אביגדור:  הכותרת שאמרתי היא תוכנית המניעה הלאומית, אבל היא כוללת פעילויות של הסברה ושל העלאת המודעות, והכול ברמה הלאומית

מיקי לוי: זה יפה

מיקי לוי:  זה שילוב כוחות מה שנקרא במוקד של 105

מיקי לוי:  האם יש תוכנית קבועה מחייבת שאנחנו צריכים לעמוד ביעדים שלה? זה מה שיובל שואל

יובל חיו: אגב, אני שואל את השאלה מתוך סיוע לכם

יובל חיו:  הרי היינו אצלכם

יובל חיו:  אני שומע בצליל, בניסיונות להשיג את פרויקט וואטסאפ, ופה עוד פרויקט הסברה, אני לא רוצה להגיד אפילו בתנאים מסוימים אתם מקוששים פרויקטים

יובל חיו:  הממשלה היא זו שיצאה לדרך

יובל חיו:  ממשלה קבעה את קו הזינוק בהחלטת ממשלה

יובל חיו:  ממשלה צריכה לגבות באופן מלא תוכנית לאומית, זה מילותיה, זה לא המילים שלנו

נאוה כהן אביגדור: נכון

נאוה כהן אביגדור:  אני לא חושבת שזה נכון להגיד שאנחנו "מקוששים" פרויקטים

נאוה כהן אביגדור:  המילה 
"מקוששים", ממש לא מתאימה

נאוה כהן אביגדור:  אנחנו עושים פרויקטים פורצי דרך גם ברמה הלאומית

נאוה כהן אביגדור:  ואם אני מקריאה "ועדת ההיגוי תתווה את המדיניות הלאומית בנושא ההתמודדות עם תופעות לאומית ופשיעה ברשת האינטרנט, ואת סדרי העדיפויות בנושא, ותאשר את תפיסת ההפעלה, תוכניות העבודה והתקציב ליישומה"

נאוה כהן אביגדור:  זה מה שקורה

נאוה כהן אביגדור:  אנחנו עובדים לפי תוכניות עבודה קבועות, סדורות, שתוכנית עבודה כוללת את כל הפעילות גם של החינוך, גם של הרווחה, של הבריאות, גם שלנו

נאוה כהן אביגדור:  וההחלטה הייתה שמדיניות הלאומית תתווה ועדת ההיגוי של 105

תומר רוזנר: יש מסמך מדיניות של ועדת ההיגוי שמפרט כל מה שהקראת – מדיניות, סדרי עדיפויות?     

נאוה כהן אביגדור: בהחלט

נאוה כהן אביגדור:  כל חצי שנה יש - - -     

מיקי לוי: באמת, כל מה שאמרתם מרשים מאוד – 105 הפעולות שאתם עושים, והניסיונות להקים את הקשר דרך וואטסאפ

מיקי לוי:   יש תוכנית כתובה מחייבת, או כל אחד אוסף מהגורן ומהיקב? כי דרך נשמע את משרד החינוך, ואז התברר שיש שני מסלולים נפרדים, במקום תוכנית מתכללת, מה שיובל ממבקר המדינה, ראש החטיבה מבקש?     

נאוה כהן אביגדור: תוכניות העבודה הסדורות שלנו, והמאושרות, הן התווייה של מדיניות השר

תומר רוזנר: מי עשה את תוכנית העבודה של משרד הרווחה? משרד הרווחה עשה לעצמו תוכנית עבודה, זה בסדר

נאוה כהן אביגדור: לא

נאוה כהן אביגדור:  בתוך 105, יש תוכנית עבודה כוללת שכוללת את הפעילות של משרד הרווחה, ואת הפעילות של החינוך, הכול מאוגד בתוכנית שמאושרת שמשקפת את מדיניות השר

תומר רוזנר: ועדת ההיגוי כוללת נציגים של כל המשרדים נכון? מנכ"ל המשרד לביטחון לאומי הוא היושב-ראש

נאוה כהן אביגדור: הוא היושב-ראש, ויושבים שם נציגים הבכירים של כל המשרדים הרלבנטיים, ושל משטרת ישראל

תומר רוזנר: הם אישרו את התוכנית הזאת שאת מדברת עליה?     

נאוה כהן אביגדור: כן

נאוה כהן אביגדור:  זו תוכנית של 105

מיקי לוי: נשמח לקבל את הנתונים

מיקי לוי:  מישהו הצטרך לעבוד מול משרד מבקר המדינה, ומול הוועדה, אנחנו נעבוד מולו

מיקי לוי:  מה שבעיניי חשוב, זו הוועדה הבין-משרדית, שהיא לא תקבל החלטות, ולא תקום, ולא תתכלל את כל המשרדים, כל אחד יעבוד בנפרד

מיקי לוי:  הם עובדים יפה, הם עבדו קשה

מיקי לוי:  105 צובר עור וגידים, אבל - - -      

נאוה כהן אביגדור: אנחנו מטה בין-משרדי

נאוה כהן אביגדור:  אנחנו כוללים את כל המשרדים

נאוה כהן אביגדור:  אני מרכזת ועדת ההיגוי

נאוה כהן אביגדור:  הוועדה פועלת, יש לה פרוטוקולים, יש לה החלטות, היא קובעת מדיניות, אנחנו פועלים על-פי זה

נאוה כהן אביגדור:  אם בתוך 105, יושבים כל חמישה משרדי ממשלה ומשטרת ישראל, זה בין-משרדי

יובל חיו: נאוה, אנחנו פה בשבילך

יובל חיו:  תמצאו לנו את התוכנית פעם אחת כדי שנלמד אותה ונדע, כי ביקורת המדינה לסייע במעקב שלנו כדי שנראה את היעדים, נראה את לוחות הזמנים, נראה את התקצוב, ואז נוכל לראות אם אפשר להתקדם קדימה

נאוה כהן אביגדור: נעביר את התוכנית, וגם את התוכנית של המניעה, וגם את 2023

מירב בן ארי: - - -     

מיקי לוי: הם גרו שם

מיקי לוי:  אבל זה רק צד אחד

מיקי לוי:  יש לי הצעה

מיקי לוי:  אנחנו נחבר אותך עם יושב-ראש הוועדה לזכויות הילד

מיקי לוי:  מה שביקשת את יום זכויות הילד, ראוי שיהיה אירוע גדול באודיטוריום, אם הוא ירצה לעשות, אם לא, בוועדה עצמה

מיקי לוי:  הנושא הזה הוא כל כך נושא חשוב, זה יכול להיות מתוכלל

מירב בן ארי: יש ערוץ מיוחד פה בכנסת

מירב בן ארי:  ובכלל, אנחנו היינו מוועדת בט"פ, כי הכול משטרה, זו יחידה משטרתית

מירב בן ארי:  כל הכבוד לזכויות הילד

מירב בן ארי:  קודם כול, זו יחידה משטרתית 105

מיקי לוי: אבל דווקא כאן הייתי שם את כל המטמון שלי בזכויות הילד

מירב בן ארי: כן

מירב בן ארי:  ברשותך, אדוני היושב-ראש, קודם כל אני הייתי ב-105

מירב בן ארי:  לפני הכול, בהצלחה, אדוני היושב-ראש

מירב בן ארי:  היום הראשון שלך

מיקי לוי: תודה רבה

מירב בן ארי: כמובן, שבירכתי בהכתרה שלך

מירב בן ארי:  אני חברה בוועדה הזאת

מירב בן ארי:  אני חושבת שהוועדה הזאת מאוד חשובה

מירב בן ארי:  ביקרתי ב-105, ליוויתי את העבודה שהם עושים יחד עם משרדי הממשלה

מירב בן ארי:  צריך להגיד שכל משרד ממשלתי יש שם את המקום שלו, וכמובן, עבודה חשובה ופורצת דרך בעיקר בתחום

מירב בן ארי:  אני חושבת שהבעיה היא קצת יותר מורכבת

מירב בן ארי:  ב-105, אין מענה כיום ל-18, 19 פלוס - אין

מירב בן ארי:  למדינת ישראל אין מענה

מירב בן ארי:  זאת אומרת, אם יש צעירה בת 18, בת 19, זה גם מה שדיברנו בביקור עם נאוה

מירב בן ארי:  אם המדינה צריכה להתכנס למשהו, ובטח במשרד מבקר המדינה, מה הפתרון שהמדינה מציעה? איך מרחיבים את 105 לצעירים עד גיל 25? כי במשרד הרווחה יש את הקטינים, ויש צעירים

מירב בן ארי:  זאת אומרת, כמה מסגרות לצעירים חסרי בית

מירב בן ארי:  אז יש מסגרות עד גיל 18, למי שמכיר את התחום

מירב בן ארי:  התחום שאנחנו הכנסנו בכנסת ה-20, זה הצעירים – 18-25, כי אם עדיין אותה צעירה בת 19, אדוני היושב-ראש, היא מתקשרת למשטרה, היא כאילו בסדר, החוקר מנסה, אבל זה לא כמו 105, שהם אול-אין ביחד עם משרדי הממשלה

מירב בן ארי:  צריך לזכור, כשהיא תכניס את ה-18 פלוס, אז משרד החינוך עדיין באירוע, משרד הרווחה עדיין באירוע, הצבא

מירב בן ארי:  לדעתי, אם יש משהו שאנחנו צריכים לדבר עליו, זה מה המענה שמדינת ישראל היום נותנת לצעירים שנפגעים ברשת, כי כיום אין לה

מירב בן ארי:  אין לה, וחשבנו איך להרחיב

מירב בן ארי:  כמובן שצריך לזכור שזה עניין של תקציב, אבל גם סדרי עדיפויות

מירב בן ארי:  אדוני, בתור יושב-ראש, תפנה למי שאחראי שיגיד מה המענה שאפשר לתת, והאם הוא חושב על זה, כי לדעתי זה דרמטי

מירב בן ארי:       דבר שני, כשהייתי בביקור, ראיתי מקרה מאוד מעניין עם שיתוף פעולה בינלאומי

מירב בן ארי:  אני לא יודעת אם בדקתם את זה, כי הרבה פעמים בגלל שזה באון-ליין, היה שם פדופיל שבכלל עובד מחו"ל, לא שמעתי התייחסות

מירב בן ארי:  אולי כן בדקתם, ואולי בתוכנית שלך תבדוק איך בעצם אנחנו עובדים מול התשתיות הבינלאומית, מהאינטרפול שראיתי שהיה שיתוף פעולה על אותם פדופילים, כי בסוף הרשת הרבה פעמים הוא לא פעיל פה בכלל

מירב בן ארי:  אז בגלל שזה לימיטלס, אני קוראת לזה, צריך לבוא וגם לבחון את שיתוף הפעולה הבינלאומי

מירב בן ארי:  דבר שלישי, יש כאן יום מיוחד של הרשת, של האלימות ברשת

נאוה כהן אביגדור: ב-7 בפברואר

מירב בן ארי: זה ממש או-טו-טו

מירב בן ארי:  אז לדעתי, קודם כל צריך להתלבש פה על שני ח"כים שאולי כבר פתחו את השדולה

מירב בן ארי:  כן, אדוני צודק, זה זכויות הילד, אבל בט"פ חייב להיות באירוע הזה, כי זו יחידה משטרתית, ויש מפקדת שזו שלי

מירב בן ארי:  צריך לקיים דיון בוועדה שלו

מירב בן ארי:  אני גם קיימתי דיון אצלי

מירב בן ארי:  אבל מעבר לזה, אני מציעה כבר עכשיו, נאווה ושלי, לפנות למנכ"ל משרד הבט"פ, זה לאומי

מירב בן ארי:  לא משנה, שר לביטחון הלאומי

מירב בן ארי:  לפנות בפנייה שלכם רשמית לגבי תחילת פברואר, לבקש מיושבי ראש ועדות בכנסת, מכולם, לקיים דיונים גם בוועדת החינוך, וגם בוועדת הרווחה, וכל מי שרלבנטי, לקיים דיון על היום הזה של המוגנות ברשת

מירב בן ארי:  תודה

מיקי לוי: בבקשה, ואליד

וליד אל-הואשלה: רציתי לשאול בהקשר של החברה הערבית

וליד אל-הואשלה:  אני מסתכל בקצרה על הדוח

וליד אל-הואשלה:  הבנתי שאתם מכניסים עוד סטודנטית היום, ועוד שוטר אחד

וליד אל-הואשלה:  חשוב לקחת את הדברים האלה בצורה יותר רצינית מהכיוון של החברה הערבית

וליד אל-הואשלה:  התכנים ברשת שאנחנו רואים אותם כל יום נחשפים אליהם, תכנים מאוד קשים

וליד אל-הואשלה:  אני בטוח שאתם לא רואים את הכול, חשוב מאוד להיחשף גם לתכנים אחרים, לא רק תכנים מיניים או דברים כאלה

וליד אל-הואשלה:  אנחנו רואים גם מבחינת הפשיעה, והחברה בכלל בחברה הערבית

וליד אל-הואשלה:  אנחנו רוצים גם בנושא הזה לקחת אותו בחשבון

וליד אל-הואשלה:  זה הזמן גם להיכנס ולדבר עם האוכלוסייה

וליד אל-הואשלה:  אני בא מהמגזר הבדואי, ואנחנו כל יום רואים את התכנים האלה ברשת

וליד אל-הואשלה:  חשוב מאוד לדבר עם אנשי החינוך, עם מנהלי בתי הספר

וליד אל-הואשלה:  אנחנו רוצים שהם ישתפו פעולה במיוחד עם מוקד 105

וליד אל-הואשלה:  אני גם חושב שמוקד 105, לא חשוף בחברה הערבית

וליד אל-הואשלה:  זו הפעם הראשונה שאני נחשף למוקד 105, אני חבר כנסת

וליד אל-הואשלה:  אנחנו לא שמענו על המוקד הזה

וליד אל-הואשלה:  אנשים לא יודעים עליו

וליד אל-הואשלה:  גם שאלתי את היועצים שלי אם הם שמעו על מוקד 105, הם לא חשופים למוקד 105

וליד אל-הואשלה:  המוקדים הם 100, 101, אלה המוקדים שאנחנו חשופים אליהם

מיקי לוי: חבר הכנסת ואליד

מיקי לוי:  אני מכיר אותך, אתה בחור חרוץ מאוד, שהעוזרים שלך יתאמו ביקור אצלם

מיקי לוי:  תסגור את הפינות האלה, זה מאוד חשוב מה שאמרת

מיקי לוי:  גם בנושאי הפשיעה, אתם יכולים להעביר כל מיני נושאים אליהם

שלי הרוש: אנחנו שמנו את זה יעד מרכזי לשנה הנוכחית

שלי הרוש:  אנחנו יוצאים בפיילוט עם מספר בתי ספר מאוד משמעותיים כדי להריץ פיילוט בחברה הערבית, וגם תוכנית המניעה והדוברות מכוונות לחברה הערבית אל מול הערוצים שרלבנטיים לבני הנוער של החברה הערבית

נאוה כהן אביגדור: בפברואר תהיה הרצאה לכל החברה הערבית, הרצאה מכוונת להורים בחברה הערבית

עופר מסינג: צהריים טובים, ניצב משנה עופר מסינג, ראש מחלקת נוער ומשפחה במשטרת ישראל

עופר מסינג:  אני רוצה לא חלילה להוריד את הזרקור מ-105

עופר מסינג:  אבל צריך לזכור ש-105 הוא צינור נוסף, מרכזי אומנם, אבל לא היחיד, אפילו לא בטוח שהעיקרי לתלונות שקשורות לפגיעות ברשת במשטרת ישראל, חלק לא מבוטל באמת מגיעים או מגיעות לתחנות המשטרה וליחידות משטרה

עופר מסינג:  בזה אתחיל

עופר מסינג:  כולנו מודעים לעובדה שפארק השעשועים או פארק המשחקים המודרני של בני הנוער והקטינים הוא הרשת

עופר מסינג:  במובן הזה אנחנו עושים מהלכים שונים שעדיין לא הבשילו אבל קשורים ליכולות התחנות לדבר בכלל בשפה שהיא קלה באופן יחסי ל-105, אבל היא קשה מאוד ביחידות השטח לדבר בשפה שבה מדברים בני הנוער והצעירים, שפה של הרשת

עופר מסינג:  זאת אומרת, הכרה של רשתות חברתיות והבנה מה נעשה בהם ומה יכול להיעשות בהם

עופר מסינג:      באופן עקרוני, אנחנו משתדלים באמצעות קציני הנוער במחוזות שלנו לקיים איזשהו בסיס של ידע

עופר מסינג:  רק היום פורסם כתב אישום שהוגש נגד פדופיל שפגע ב-10 בנות, תחילתו ב-105, אבל המשכו בתחנת יפו

עופר מסינג:  אני אומר את דעתי, אבל בעצם דעתה של המשטרה, אנחנו נמצאים בכל מה שקשור ברשת בחוסר משמעותי מאוד בכוח אדם ומשאבים

עופר מסינג:  בלעדי צמצום חלק מהפער הזה, אנחנו לא נוכל לתת טיפול מושלם במקרים שבהם יש עבירות, שבהם מתגלות עבירות ברשת, לא נוכל לתת טיפול מושלם

עופר מסינג:  גם אחרי שנקבל, וגם התקנים שקיימים כעת, דיבר יובל על מחלקי הזיט, לא די בכך שהתקנים לא מספיקים, אנחנו גם לא מצליחים לאייש אותם

עופר מסינג:  וכאשר אנחנו צריכים לאייש אותם בחבר'ה צעירים שבקיאים ברשת, כמו שאדוני יודע, חולף זמן לא ארוך, והם מוצאים את עצמם בחלק מהמקרים מחוץ למערכת המשטרתית במקומות שמתגמלים אותם הרבה יותר טוב

עופר מסינג:        אנחנו עושים באופן איטי בדיקה קבועה לגבי תפיסות העולם שלנו

עופר מסינג:  סיפור הפלא, זה בעצם הכניסה למערכת הפלא שנותנת לנו ביקורת מצוינת, הובל על ידי 105,  על-ידי אילן, ישנה מבחינתנו את בסיס המידע, וייתן לנו אפשרות וכלים טובים הרבה יותר

עופר מסינג:       אני רוצה לומר בעדינות

עופר מסינג:  בשלב שבו אנחנו נמצאים, אנחנו לא ערוכים לתת פתרון מוחלט ומיטבי, ולא יהיה מנוס באמת בתגבור גם במשאבים ובכוח אדם

עופר מסינג:  ברשותכם אני אתן לאילן, לתת לכם מספר נתונים, נתונים שאותם ביקשתם

עופר מסינג:  שיהיה לכולנו בהצלחה

מיקי לוי: תודה

אילן מלכה: צהריים טובים, יושב-ראש הוועדה, חברי הכנסת, ובכלל הנציגים ושאר המשרדים, אני רב פקד אילן מלכה, אני קצין הנחיה ובקרה של 105

אילן מלכה:  זכיתי, אדוני היושב-ראש, לשרת ביחידה 105 בהקמתה, יחד עם שלי הרוש שהייתה המפקדת שלי

אילן מלכה:  והיום אני מטעם חטיבת החקירות החייל של ניצב משנה עופר מסינג, ראש מחלקת נוער ומשפחה

אילן מלכה:  אנחנו מובילים יחד עם שלי 105, שינויים מאוד משמעותיים, כמו שצוין כאן קודם, אני לא אחזור, אבל אתן קצת נתונים

אילן מלכה:  כל הנושא של פתיחת תיקי פלא במערכת המשטרתית, החקירתית ב-105, במוקד, זה משנה את כל התמונה

אילן מלכה:  ניתן מאוד בקלות עכשיו לפקח ולבקר על התיקים האלה הן בהיבט של 105, מה נעשה, ובהמשך, בהעברת השרביט ליחידות הנוער ויחידות החקירה הפרוסות בשטח

אילן מלכה:  לכן אני חושב שזו התחלה של שינוי מאוד משמעותי שיניב גם תוצאות

אילן מלכה:  מה הכוונה?      אם קודם עסקינן ב-70% מכלל התיקים שנסגרים, אז אנחנו, בעזרת השם, בעקבות השינויים האלה אנחנו נראה גם שיפור משמעותי בירידה בנתון הזה

אילן מלכה:  אין לי ספק, כי ברגע שאנחנו מגבירים, ואנחנו מכירים את זה בכל תחום בחיים, תחום הפיקוח והבקרה, אז באופן אוטומטי כאשר השטח יבין שיש פיקוח ובקרה הדוק על הנושא הזה, וזה נושא הכי רגיש, ואני מרשה לעצמי אפילו לשתף אתכם

אילן מלכה:  קודם דיברה כאן חברת הכנסת מיכל שיר, על הנושא הזה

אילן מלכה:  אני יכול לומר לכם בתור אב, ולא בכובע של קצין משטרה, הבת שלי נפלה לחרם בשנה שעברה, שכלל גם במרשתת באינסטגרם, ונאלצנו בסופו של יום להעביר אותה בית-ספר

אילן מלכה:  ילדה בת 11

אילן מלכה:  אני יכול לומר לכם, אין מי שמכיר את זה יותר וכואב יותר ממני ומאשתי, שהיינו צריכים לשמוע את הבכי מאחורי הדלת יום ויום ואנחנו חסרי אונים מה אנחנו עושים

אילן מלכה:  בסופו של דבר, פניתי ל-105, הילדה בעצמה פנתה ל-105, אזרה אומץ

אילן מלכה:  אני ביקשתי ממנה ליצור קשר

אילן מלכה:  ברוך השם, נעשו דברים, ועשינו שינויים ואנחנו אחרי זה

תומר רוזנר: חרם זה עבירה פלילית?     

שלי הרוש: לא פונים ל-105 רק בעבירות פליליות

שלי הרוש:  אנחנו מספקים מענה גם לאירועים שהם ברף האזרחי לחלוטין באמצעות המשרדים השותפים

אילן מלכה: הסיבה שהזכרתי את המקרה האישי שלי, בשביל לעורר מודעות – אף אחד לא חסין כאן

אילן מלכה:  יש לנו ילדים, יש לנו נכדים

אילן מלכה:  ציינו כאן את השעות שבני הנוער וילדים מבלים במרשתת

אילן מלכה:  אני רואה את זה בבית הילדה כל הזמן מחוברת, ואנחנו רואים את זה, זה חלק מהמציאות

אילן מלכה:  זה רק יילך והתגבר, אין ספק

אילן מלכה:  ולכן אנחנו צריכים לדבר על הדברים האלה

אילן מלכה:       אני רוצה לגעת בכמה ליקויים שהועלו כאן בדוח המבקר

אילן מלכה:  קודם כל, מדובר בדוח מאוד מקיף, מקצועי וחיוני ומלמד

אילן מלכה:  אישית, אני חדש בתפקיד הזה, זה תפקיד חדש בכלל במשטרת ישראל, אני מקיים את התפקיד הזה קרוב לשמונה חודשים

אילן מלכה:  למדתי המון מהדוח, עושה הרבה שכל, איפה נקודות החולשה של משטרת ישראל, ואיפה אנחנו יכולים להשתפר

אילן מלכה:  קודם כל אני מברך אתכם ומודה לכם על הדוח הזה

אילן מלכה:       דבר שני, בנושא של פדופילים ברשת

אילן מלכה:  הרשימה של ה-31

אילן מלכה:  אני לא רוצה להיכנס יותר מדי לפרטים מטעם הרגישות, יש עניינים מודיעיניים אני לא רוצה לפרט

אילן מלכה:  אבל כן אני יכול לומר שבדקנו את העניינים האלה, את הרשימה הזו, וכפי ששלי אמרה, ניצב משנה אתי בצר שהיא הפרוייקטורית של הנושא של 105 בימים אלה יחד איתי, והגענו למסקנות מתוך 31 פדופילים, אז כך – 23 מהחשודים נפתחו תיקי חקירה בפלא, בגין מידע מודיעיני או תלונה

אילן מלכה:  11 מהחשודים בעצמם הם קטינים

אילן מלכה:  בעת ביצוע העבירה או כיום עדיין, לרוב העבירות שמיוחס לאותם קטינים, מדובר בהפצת תמונות ולא בפדופיליה, זו הבדיקה שאנחנו ערכנו

אילן מלכה:  וגם שמונה חשודים שנגדם לא נפתחו תיקי פלא, מדובר במידע מודיעיני שלא הבשיל לחקירה, אז זה כן טופל

אילן מלכה:       אני בא ואומר, לא כצעקתה הרשימה הזאת נכון שהמשטרה היא זו שהציפה, אבל גם מפה אנחנו למדים

אילן מלכה:  קיבלנו תובנות על האופן שאנחנו הכנו את הרשימה לעתיד, כי מי כמוכם מכירים את המושג פדופיליה לא בהכרח יש שווה ערך למילה הזאת באזרחות הרפואית אפילו למשטרה, ואנחנו צריכים לעשות את החיבורים האלה כדי לדעת על מה אנחנו מדברים כשאנחנו משתמשים במילים מפוצצות כמו המילה פדופיליה, אנחנו צריכים לדייק

אילן מלכה:  זה משהו שאנחנו צריכים לעשות בתוך הבית, וזו אחת התובנות שלנו

אילן מלכה:      בנושא נתונים, מאז פתיחת הנושא של תיקי פלא במוקד 105, יש לנו בהחלט כפי שנאמר קרוב ל- 120 תיקים שנפתחו

אילן מלכה:  אני יכול לומר לכם ש-60% מכלל התיקים הם עדיין בחקירה

אילן מלכה:  חלק לא מבוטל בפרקליטות, ואנחנו עדיין כל הזמן עם אצבע על הדופק

אילן מלכה:  מאז שהכנסנו את הנושא הזה לפלא מה-1 לספטמבר, כל הזמן יש בקרות, הנחיות בתיקים, מעקב

אילן מלכה:  אנחנו פונים ליחידות, אני, לאחרונה, פניתי ליחידה מה קורה עם התיק הזה? למה החשוד לא נחקר על העבירה ההיא ובתיק ההוא, ומה מתקדם? מתי מצמידים את התיק לחוקר, וכל הזמן יש פיקוח ובקרה הרבה יותר קל לעשות את העבודה שלנו

אילן מלכה:  יש כאן נציגה, סגן ניצב צביה אנג'ל, שרק היום בבוקר לכאן שוחחנו בטלפון איך אנחנו מקדמים את נושא הממשק שיחבר בין מערכת המוקדים ב-105, לבין מערכת הפלא של החקירות, כדי שיהיה עוד יותר קל, ועוד יותר חיבור

אילן מלכה:  המטרה היא ברמה הטכנולוגית להשתפר, להשתדרג כל הזמן למען הילדים, למען הילדים שלנו, הנכדים שלנו, כמו שנאמר כאן

אילן מלכה:  אנחנו עושים את המיטב

אילן מלכה:  ליחידה 105 אין אח ורע, אדוני היושב-ראש, ליחידה הזו

אילן מלכה:  יחידה מצויינת

אילן מלכה:  וכפי שהמפקד שלי, ניצב משנה מסינג, השכיל את הנושא הזה, שאנחנו חייבים לחזק את התחנות

אילן מלכה:  זה לא מספיק 105

אילן מלכה:  105 לא יכולה לבצע את המלאכה הזאת לבדה, זה בלתי אפשרי

אילן מלכה:  אנחנו חייבים לחזק את התחנות

אילן מלכה:  יש כיום כמעט כ-90 תחנות פרוסות יחד עם יחידות נוער ביחידות המרכזיות במחוזות, כפי שנצ"מ מסינג, דיבר על תקנים, על משאבים טכנולוגיים

אילן מלכה:  אנחנו צריכים אמצעים

אילן מלכה:  אנחנו צריכים עוד שוטרים

אילן מלכה:  אנחנו מנסים עכשיו להקים פרויקט חדש שנקרא "ענב"ר" – עבריינות נוער ברשת

אילן מלכה:  זה פיילוט שטרם קיבל אישור פיקוד

אילן מלכה:  אבל אנחנו מנסים להריץ את זה במחוז תל-אביב

אילן מלכה:  בסופו של יום, יכולים לשנות פה את הדברים על פני השטח

אילן מלכה:  כפי שנאמר, רוב התלונות מוגשות באמצעות התחנות

אילן מלכה:  אם יש לי שני שחקני טניס, שחקן מצוין כמו  105, הוא מצטיין בטניס, אבל השחקן השני הוא חלש, הוא פחות טוב, אז נעביר את הכדור מעל הרשת תרתי משמע? תודה רבה אדוני

מיקי לוי: תודה רבה

מיקי לוי:  נראה לי שאני לא אוכל לפתור את בעיות חוסר כוח האדם

מיקי לוי:  לאורך כל שנותיי זקנתי בעניין הזה, אני לא זוכר מצב כזה

מיקי לוי:  כמה תיקים תקועים בפרקליטות?     

אילן מלכה: לא תקועים, הם בטיפול

אילן מלכה:  אנחנו מדברים מה-1 בספטמבר, מאז שפתחנו את הפיילוט הזה, זה עדיין סביר ביותר, תיקים – עבירות פשע, פשיעה, זה זמן סביר

אילן מלכה:  אנחנו כל הזמן מפקחים כדי שלא נגיע לתיקים האלה במידה ומדובר בקטינים להתיישנות, כפי שידוע כעבור שנה, או בכלל כדי שיהיה אפקטיבי

מיקי לוי: תוכל להעביר את הנתונים האלה למבקר המדינה?     

אילן מלכה: אין שום בעיה

אילן מלכה:  יש לי אותם כאן, אני אעביר אותם

יובל חיו: כולל כמה כתבי אישום הוגשו מאז תום הביקורת

יובל חיו:  אנחנו מדברים על זמן ממושך, והאכיפה מסתכמת בכתב אישום

מיקי לוי: תחליפו טלפונים בבקשה

תומר רוזנר: יש מישהו בפרקליטות שמרכז את הדברים?     

שלי הרוש: 105 עובדת מול מחלקת הסייבר, פרקליטות המדינה, זו הפרקליטות שמלווה אותנו

שלי הרוש:  אני חייבת להגיד שהתיקים מטופלים בקצב מאוד מהיר, שתף מאוד הדוק בתיקים, וגזרי דין מאוד חמורים

שלי הרוש:  בהיבט של צה"ל, אני חייבת לציין, זה עלה קודם על הפרק

שלי הרוש:  יש לנו שתף מצוין עם צה"ל, והיוהל"נית של צה"ל תגיע עוד החודש לביקור ביחידה 105

שלי הרוש:  גם למסרים שאנחנו רוצים להנחיל ל-18 פלוס לחיילי הקבע

שלי הרוש:  אנחנו מדברים על מניעת עבירות ברשת, וקידום הדוברות וההסברה ביחד איתם

שלי הרוש:  חברה ערבית ציינתי שזה יעד מרכזי

שלי הרוש:  חקירות ביחידות חוקרות, אנחנו מודעים לפער שיש בתחנות, ולקושי שיש בתחנות

שלי הרוש:  יחידה 105, קשובה מאוד ליחידות החוקרות

שלי הרוש:  עיקר התיקים שאנחנו מפנים מתוך המוקד, אנחנו  משתדלים להפנות עם העשרה כולל איתור חשודים

שלי הרוש:  ככל שמתאשר, כל הצווים אנחנו מוציאים במסגרת מוקד 105, כדי לעזור ולספק מענים גם לפער בתחנות, ולעזור להם לקדם את התיקים שלנו במסגרת היחידות החוקרות

מיקי לוי: תודה רבה

מיקי לוי:       משרד החינוך בבקשה

קרן רוט איטח: צהריים טובים, אני ממלאת מקום מנהלת אגף סיוע ומניעה, אגף שבעצם אמון על פיתוח תוכניות במגוון של תחומים, תוכניות ומדיניות

קרן רוט איטח:  נמצאות איתי פה נציגות נוספות ממשרד החינוך, שליוו את תהליך הביקורת

קרן רוט איטח:  אני כן רוצה לציין שמערכת החינוך רואה בנושא הזה של התנהלות מיטיבה ברשת, ושמירה ומוגנות גם ברשת של ילדי ישראל כיעד מאוד מרכזי, כמענה לביקורת המדינה, בהמשך להערות של ביקורת המדינה, נבנתה תוכנית מערכתית למשרד חינוך, תוכנית שמאושרת, מוכרת, ובהמשך לזה גם הוקם שולחן משרדי שמאגם את כל השותפים, את אגפי הגיל, את האגפים הרלבנטיים לתחום הזה כדי להיות שותפים, וכדי שהתוכניות יעברו את גבולות שפ"י, שרות פסיכולוגי ייעוצי

קרן רוט איטח:  התוכנית כוללת מספר רכיבים, היא כוללת את רכיב ההסברה שמאוד מתכתב עם הדברים שנאווה אמרה

קרן רוט איטח:  בתוך זה, אנחנו הכנסנו, בתוך תוכנית כישורי חיים החדשה הכוחות שבדרך, הכנסנו רכיב שעוסק ברשת לאורך השנים, זאת אומרת, מ-א' עד י"ב, ילדי ישראל, יש רכיב שמתייחס ברשת, חמישה שיעורים שהם הצטרכו לעבור אותם

קרן רוט איטח:  כל שכבת גיל בהתאם למאפיינים, בהתאם לאתגרים המתאימים ששם אנחנו גם מפתחים מיומנויות של התנהלות ברשת, ושמירה על פרטיות, של פיתוח אמפתיה ברשת, של פנייה לעזרה

תומר רוזנר: 	זה שיעורי חובה?     

קרן רוט איטח: כן

קרן רוט איטח:  זה שיעורי חובה

קרן רוט איטח:  זה חלק מהרכיבים של התוכנית, וכמו שאמרתי, זה נכנס כרכיב חובה מ-א'-י"ב, חמישה שיעורים במהלך הלימודים

קרן רוט איטח:  רכיב נוסף שנכנס לתוך התוכנית המערכתית, וגם הכשרה לצוותי חינוך

קרן רוט איטח:  אתם ציינתם פה את הפער הדיגיטלי שבין צוותים חינוכיים

מיקי לוי: סליחה שאני מפריע לך

מיקי לוי:  אני צולל לדוח מבקר המדינה, שם כתוב 70% ממנהלי בתי הספר דיווחו שבבתי-הספר שלהם אין תוכניות המיועדות לטיפול בתלמידים פגועים ברשת

קרן רוט איטח: אתה מדבר על טיפול

קרן רוט איטח:  הוא ציין 30% מהמנהלים

קרן רוט איטח:  אתה מדבר על מענה טיפולי

קרן רוט איטח:  בחוזר מנכ"ל יש הנחיות מאוד מדויקות איך מטפלים באירועי פגיעה

קרן רוט איטח:  אנחנו עושים כן עבודה להגביר את הידע ואת המודעות של צוותי חינוך איך מטפלים ומה נכון לעשות

קרן רוט איטח:  אבל יש בהחלט מדיניות שמחנה את המנהלים ואת בתי הספר, ואת הצוותים המקצועיים איך לפעול באירוע פגיעה לא רק ברשת, בכל אירוע פגיעה שקורה מכל סוג שהוא, יש בוודאי הנחיות וכללים שמנחים את הצוותים החינוכיים

קרן רוט איטח:  אז לשאלתך

קרן רוט איטח:  כדי לצמצם את הפערים – אנחנו עושים הכשרות לאנשי מקצוע של שפ"י, שזה היועצים החינוכיים והפסיכולוגיים

קרן רוט איטח:  אנחנו עושים הכשרות לצוותי חינוך

קרן רוט איטח:  בשבוע הבא, לקראת שבוע לאומי לגישה בטוחה, אנחנו מציינים כנס לאנשי מקצועי, כנס מקוון שאליו אנחנו מזמינים את כל אנשי המקצוע כדי לייצר שותפויות

קרן רוט איטח:  אנחנו מנחים את בתי הספר לייצר שותפות בתוך בתי הספר בהתייחסות לתכנים האלה

קרן רוט איטח:     דבר נוסף, אנחנו פועלים עם מנהיגות נוער

קרן רוט איטח:  אתם ציינת את מועצת התלמידים והנוער הארצי

קרן רוט איטח:  יש פה נציגה שתתייחס לדברים שהם מובילים

קרן רוט איטח:  בנוסף לזה, יש לנו גם תוכניות שמפעילים בני נוער שמונחים על-ידי הצוותים החינוכיים, זה נקרא עמיתים ומשפיעים, ובפורומים נוספים של מנהיגות נוער, שהמטרה שלהם להעביר את השיעורים, ולהעביר את המסרים בגובה העיניים בנוער עם נוער

קרן רוט איטח:  פעילות נוספת, היא פעילות עם הורים

קרן רוט איטח:  אנחנו עובדים עם הנהגת הורים ארצית כדי לחדד את המסרים, וכדי להגיע להורים

קרן רוט איטח:  בנוסף לזה, אנחנו מדמים הרצאות להורים

קרן רוט איטח:  זה כבר שנה שנייה שמדי שני בערב באופן מקוון, אנחנו פונים להורים בהתאם לכללי היעד השונים, לשלבי גיל השונים, למגזרים שונים, לחברה הערבית, לחברה הדתית, ואנחנו מעבירים תכנים רלבנטיים, בין היתר, גם תכנים שקשורים ברשת, ומה התפקיד של ההורה ברשת

קרן רוט איטח:  אנחנו מקיימים במהלך הזמן הקרוב גם הרצאות בשיתוף פעולה עם מוקד 105, דברים מאוד מחוברים יחד עם המוקד

קרן רוט איטח:  אנחנו עושים שיתופי פעולה

קרן רוט איטח:  דבר נוסף, כפי שציינתם בתחילת הדרך לשאלה שלך, איך אנחנו מגבירים את הידע ואת המודעות ל-105, ואיך אנחנו מנחים את הצוותים לטפל באירועי חירום

קרן רוט איטח:  זאת אומרת, אנחנו עובדים על שני צירים

קרן רוט איטח:  פעם אחת – פרו-אקטיבי, להגביר את הידע והמודעות להתנהלות ברשת

קרן רוט איטח:  פעם שנייה, מה קורה כאשר נער או נערה נפגעים ברשת, מהם הכלים שעומדים לרשות הצוות החינוכי, לטפל בילד, לטפל במערך המשפחתי, בוודאי במעגלי הפגיעה הנוספים

קרן רוט איטח:  נמצאת פה אדורה, שתוסיף את נקודת המבט שלה מ-105

אדורה אלעיס: אני מנהלת תחום חינוך ב-105

אדורה אלעיס:  זה חודש ראשון שלי בתפקיד

אדורה אלעיס:  מתחילת הקמתו של המוקד, נתתי מענה טלפונים לכלל ילדי ישראל

אדורה אלעיס:  טיפלתי בפוגעים ונפגעים

אדורה אלעיס:  בחודש האחרון, מי שהייתה קודמתי בתפקיד תמי עזבה לתפקיד אחר, ואני מוניתי לתפקיד מנהלת תחום

אדורה אלעיס:  אז אני שמחה לייצג את שני הבתים, גם את 105, ואת משרד החינוך

אדורה אלעיס:  מבחינת משרד החינוך במטה הלאומי, הוא מקצה חמש מפקחות ושני תקנים של סטודנטים למתן מענה ריאקטיבי לאירועי פגיעה שמגיעים למוקד

אדורה אלעיס:  דסק חינוך מטפל ב-90% מהאירועים שמגיעים לדסק השותפויות

אדורה אלעיס:  כל האירועים שמגיעים למוקד, הם מסווגים או אזרחים, או משולבים פלילים אזרחים

אדורה אלעיס:  אז גם באירועים שהם אזרחים נטו, שזה חרמות, בריונות, שזה ברף הנמוך שלא נחשב לעבירה פלילית, דסק חינוך מטפל

אדורה אלעיס:  וגם באירועים שהם משולבים שיש אלמנטים גם פליליים, אם זה פגיעות מיניות, אם זה אובדנות

אדורה אלעיס:  אנחנו גם נכנסים לתמונה

אדורה אלעיס:  ובעצם, מה שאנחנו מפתחים, ויש לנו המון תובנות וידע מכורח זה שאנחנו מטפלות קו ראשון באירועים

אדורה אלעיס:  את הידע שאנחנו מקבלים מתוך המטה הלאומי, אנחנו מתרגמים  למיומנויות לתוך משרד החינוך

אדורה אלעיס:  בעצם, שקרן אמרה שיש חמש שיעורים לאורך השנה שתלמידי ישראל מקבלים, זה על סמך פניות למוקד, שאנחנו מבינים שצריך לחזק את כל הנושא לפנייה לעזרה, שילדים לא יישארו לבד בעת מצוקה, זה דברים שאנחנו מכניסים לתוכניות הלימודים

אדורה אלעיס:      בביקורת המדינה התייחסו לחוק הסרטונים, שילדים לא מכירים את חוק הסרטונים

אדורה אלעיס:  בעקבות זאת, כל הילדים היום מקבלים שיעור מכיתה ז' ומעלה לגבי חוק הסרטונים, הסברה מה זה חוק הסרטונים

אדורה אלעיס:  גם אנחנו נותנים כלים לילדים שהם בעצמם יכולים לפנות באופן עצמאי לאפליקציות

אדורה אלעיס:  אנחנו גם מעצימים את הילדים להיות נבונים ברשת, לא רק לפנות, אלא גם לדווח בתוך האפליקציות עצמן

אדורה אלעיס:       יש לומדה מהמשרד לביטחון לאומי, באמת, ככה פיתחנו ביחד איתם את הלומדה של חוק הסרטונים שאנחנו גם מטמיעים בתוך כישורי חיים, בתוכנית כוחות שבדרך

אדורה אלעיס:  אנחנו הולכים עם מהלך משותף עם מטה 105 ומשטרת ישראל

אדורה אלעיס:  אנחנו עושים הרצאות לחטיבות הביניים, החלטנו על חטיבות הביניים, כי אנחנו מבינים שרוב הפגיעות לפי הנתונים של המטה הלאומי, רוב הפגיעות קורות מגיל 12-14, אז התמקמנו בחטיבות הביניים

אדורה אלעיס:  בשנה שעברה קיבלנו 3,000 הרצאות שניתנו על-ידי שוטרים ואזרחים

אדורה אלעיס:  נציגות משרד החינוך במטה הלאומי כשירות את השוטרים, זה מהלך מאוד יפה ומגיעים לבית הספר

אדורה אלעיס:  יש רישום נפלא גם בחברה הערבית, אנחנו מגיעים לכולם

אדורה אלעיס:  אני בעצמי הולכת איפה שצריך בחברה הערבית, הגעתי לחורה, הגעתי לצפון, הגעתי לכל המקומות

אדורה אלעיס:  גם אנחנו נותנים מענה

אדורה אלעיס:  כלל ההורים במדינת ישראל קיבלו אס

אדורה אלעיס: אם

אדורה אלעיס: אס גם בתחילת שנה, גם בסוף שנה, וגם לקראת שבוע הגלישה הבטוחה לגבי מוקד ופנייה ל-105, אנחנו עובדים עם ההורים גם בשפה הערבית וגם בשפה העברית

אדורה אלעיס:  האס

אדורה אלעיס: אם

אדורה אלעיס: אס יצא בשתי שפות

אדורה אלעיס:  אנחנו גם קיימנו בעקבות הדוח הרצאות לכלל מנהלי בתי הספר בכל המחוזות, והנגשנו את מוקד 105

אדורה אלעיס:  אנחנו עושים הרבה, ועדיין יש עוד צריך בלהנגיש את מוקד 105 גם למנהלים, וגם כמו שראינו לחברי כנסת בכל הרמות עדיין יש צורך להנגיש את המוקד

אדורה אלעיס:  אנחנו נותנים הרצאות להורים

אדורה אלעיס:  בימי שני בערב יש הרצאות להורים דרך משרד החינוך

אדורה אלעיס:  השנה גם הכנסנו, וגם שנה שעברה הכנסנו הרצאות

אדורה אלעיס:  אני העברתי גם בשפה הערבית בנושא פגיעות מיניות ברשת, גם בעברית היה כל הנושא של סחיטות מיניות, נושא כאוב שאנחנו פוגשים אותו בכלל החברה וגם בחברה הערבית

אדורה אלעיס:       לגבי גיל הטיפול, אנחנו נותנים במערכת החינוך מענה עד גיל 21 בחינוך המיוחד, אז חשוב להדגיש את זה

אדורה אלעיס:  זו הזדמנות להגיד שיש פה שותפות רבה עם כל המשרדים, עם המשטרה

אדורה אלעיס:  זה מהלך מאוד חשוב שאנחנו באים לשטח ורואים את השותפות שלנו ביחד גם אזרחים וגם שוטרים והעבודה עוד רבה

אדורה אלעיס:  תודה לכם

יובל חיו: אנחנו בהחלט שמחים על רשימת הפעילויות האלה

יובל חיו:  זה באמת מערך תשומות כבד

יובל חיו:  אני רוצה לשאול שתי שאלות

יובל חיו:  האם יש איזשהם יעדים כמותיים ששם משרד החינוך בנושא הזה

יובל חיו:  והאם יש מחקר מלווה שיעשה הערכה עוד שנה, עוד שנתיים, האם כל התשומות הכבדות כפי שזה נשמע, מביא לתוצאות כמותיות? שאלה שנייה, האם יש פעילות גם במגזר החרדי? גם שם יש הרבה פערים

קרן רוט איטח: אני לא ציינתי, אבל הכוחות שבדרך באמת מותאמת לחברות השונות

קרן רוט איטח:  אז יש גם התייחסות לאוכלוסייה החרדית, לאוכלוסייה של החמ"ד, לחברה הערבית

קרן רוט איטח:  אנחנו נותנים מענה לכל אחת מהאוכלוסיות בהתאמה תרבותית כמובן

יובל חיו: זה שוב מחבר אותי לשאלה – יעדים כמותיים, שנדע לבדוק איפה אנחנו עוד שנה ושנתיים

יובל חיו:  אני מדבר על יעדים, על כמות פגיעות, על תת דיווח של תלמידים

יובל חיו:  על מודעות ל-105, הערכת המנהלים את המצב שעמו מתמודדים

יובל חיו:  האם שמו יעדים, והאם יש מחקר מלווה שיידע לספר איפה אנחנו מול היעדים האלה

קרן רוט איטח: לגבי הכוחות שבדרך, זה לא ספציפי לגבי הרשת

קרן רוט איטח:  אבל כן יש מחקר הערכה מלווה שיבדוק את מידת ההשפעה של התוכנית "הכוחות שבדרך", על כל הרכיבים שלה

קרן רוט איטח:  לגבי ניתור, פיתחנו עם רמה את ספר אקלים שמתייחס גם להיבטים של הרשת

קרן רוט איטח:  דרך זה אנחנו מקבלים מדדים על מה קורה עם הילדים, גם מבחינת החשיפה שלהם לאירועי פגיעה וגם פרמטרים נוספים

יובל חיו: נשמח לקבל את זה

מיקי לוי: עוד הפעם

מיקי לוי:  תחליפו טלפונים בין המשרדים

מיקי לוי:  יש לי בקשה גם מהנהגת ההורים

יסמין פנינה ליסמן: 	אני נציגת משרד החינוך, מפקחת במוקד 195

יסמין פנינה ליסמן:  אני רוצה לומר שבתחום החינוך קיימת נציגה רפרנטית מטעמנו שעושה עבודה לאורך השנה עם המגזר החרדי

יסמין פנינה ליסמן:  היא פוגשת את המפקחים במגזר, ומבצעת גם עבודת הטמעה והנגשה של מוקד 105, וכמובן, פעולות הסברה ומניעה, על מנת שבאמת אותם מפקחים של המגזר הזה יעשו את המשך העבודה בבתי הספר שלהם

מיקי לוי: אני שמח שאמרת את זה

מיקי לוי:  זה פער שאני אפילו לא העזתי לשאול אותו

אילן אביטן: אני מנהל תחום משרד הרווחה והביטחון החברתי במטה הלאומי

אילן אביטן:  יש לנו צוות של חמש עובדות סוציאליות מחוזיות במטה

אילן אביטן:  בין שלל הפעילויות שאנחנו עושים, אנחנו עושים עבודה מואצת מול החברה החרדית להיכנס בכל מיני קבוצות של שיח, לימודים, מחנכים, ועדות רבנים ועוד

אילן אביטן:  ב-1 לפברואר, יש לנו יום למידה שאנחנו עושים במטה הלאומי יחד עם הנציגים של החברה החרדית

אילן אביטן:  בנוסף לזה, אני מוביל את התחום של מתן מענה לאוכלוסייה של ילדים עם צרכים מיוחדים להתייחס למורכבות של שימוש הילדים האלה בתוך הרשתות החברתיות, והפגיעות הגדולה שאנחנו מוצאים באירועים של פגיעה בילדים, ושני הדברים האלה הם בהחלט נכנסים לתוכנית העבודה שלנו כמשרד, וביחד בתוך המטה הלאומי עם שאר השותפים

אילן אביטן:  תודה

מיקי לוי: תודה רבה

מיקי לוי:      הגב' חיון מהנהגת ההורים הארצית

מיקי לוי:  בבקשה, שלוש דקות

מירב חיון: כבוד היושב-ראש, אני שמחה לברך באמת את הוועדה

מירב חיון:  אני רוצה להגיד משהו מאוד חשוב

מירב חיון:  כל נושא המוגנות של הילדים שלנו, ובכלל, שהמערכת זקוקה לה, ומערכת החינוך זקוקה לה, מוגנות ברשת, כפי שאתם שמים לב, זה נושא שהוא הכי מטופל

מירב חיון:  כפי שאנחנו רואים בדוח המבקר, יש נושאים שמטופלים ויש נושאים שהם פחות

מירב חיון:  אנחנו כהורים וכיו"רים שנמצאים ומבקרים בבתי הספר ממש על בסיס קבוע, באים ואומרים בצורה מאוד פשוטה, הנושא הזה צריך להיות מדובר למול הילדים שלנו ברמה היומיומית, ממש כחלק ממערכת השעות שלהם בבית-הספר

מירב חיון:  נאמר כאן, שהתוכנית פועלת מגיל חטיבת הביניים, אז לא, הילדים שלנו מחליפים טלפונים כבר מהגיל היסודי

מירב חיון:       אני רגע לוקחת אתכם לנתונים של דוח המבקר, ואני הלכתי לדוח המקוצר

מירב חיון:  85

מירב חיון: 5% מהתלמידים בכיתות ו' עד י"ב, הם בעלי טלפון נייד וחכם

מירב חיון:  כלומר, כיתות ו', זה גיל יסודי

מירב חיון:  היום כבר בכיתות ה' מחזיקים טלפון, ולכן אנחנו מבינים שהצורך הוא כבר טיפול בגילאי היסודי

מירב חיון:  כשאנחנו מדברים על חלק מההכנסה לתוך מערכת החינוך זה לא - - - זה ממש צריך להיות מקצוע חובה

מירב חיון:  כל מי שעוסק וכל מי שמבין במוגנות של הילדים שלנו, מבינים שזה צריך להיות שם, בדיוק כמו שיעור מחשבים, או כמו אומנות, או כמו חינוך גופני

מירב חיון:  אנחנו מבינים שהילדים שלנו תחלואת הקורונה קידמה את כל הנושא

מירב חיון:  כל קידמת הטכנולוגיה קידמה אותה בצעדי ענק, ואנחנו אלה שצועדים למעשה

מירב חיון:       נאמר קודם על זה שהדוח נעשה לפני שנה וחצי וזה לא הרבה זמן, בממד של ההתקדמות של התכנים שמובאים ברשת, המון מובאים במהלך היום כמויות של תכנים לא פשוטים שהילדים שלנו נחשפים אליהם

מירב חיון:  הילדים שלנו צמודים למכשירים כבר בגיל צעיר, ומשתמשים ברשתות החברתיות, בבלוגים, במשחקים, באתרי הטיק-טוק

מירב חיון:  אני לא רוצה להגיד לכם עם איזה אתגרים הם מגיעים הן למסדרונות בית הספר, הן לכיתות, והן למרחב החברתי שהם פוגשים בו אחר-כך בשעות אחר-הצהריים

מירב חיון:  אני רוצה להתייחס לשני החלקים שהתייחס אליהם דוח המבקר

מירב חיון:  אני חייבת להגיד קודם כל גילוי נאות, אני שותפה בכל מה שקורה במוקד 105

מירב חיון:  חלק מהישיבות ומשיתוף ההורים בכל מה שקשור גם בהפצה של התכנים שלהם, ובחשיבה שלהם

מירב חיון:  אני גם מתנדבת באבירי רשת

מירב חיון:  אגב, מיזם נפלא

מירב חיון:  אני חייבת להגיד ש-105 עושה עבודה נפלאה עם הילדים שלנו, אבל זה לא מספיק

מירב חיון:  ולמה זה לא מספיק? וזה גם משהו שאנחנו מדברים עליו לא פעם ולא פעמיים, אנחנו תמיד אומרים ש-105, לא מספיק מפורסם

מירב חיון:  לא מספיק ידוע לציבור, ולכן, אנחנו גם רואים את זה בדוחות

מירב חיון:  ההורים בכלל לא מכירים את זה

מירב חיון:  הילדים, לא מכירים את זה

מירב חיון:  אנחנו צריכים להביא עוד חשיפה, ולא מספיקה החשיפה שאנחנו עושים היום במרחבים, שאנחנו עושים באמצעים של מוקד 105 משתמש בהם

מירב חיון:  אנחנו חייבים להבין שכל מהלך שהמוקד עושה, או בכלל מנסים לעשות כמו להיכנס לוואטסאפ, כמו לפתח אפליקציה, ולפתח אתר, הילדים רצים קדימה ונפגעים על הדרך

מירב חיון:  חייבים להבין כאן במדינה הזו, שזה חייב להיות מהיר, החלטות מהירות, ובטח בכל נושא המניעה, ההסברה והטיפול

מירב חיון:       	אני רוצה להתייחס למשרד החינוך

מירב חיון:  כשאני ראיתי את הנתונים, לצערי מאוד, אבל אני לא מופתעת, סליחה, משרד החינוך, שאני מאוד מעריכה אגב את כל המאמצים שלו, ואת כל מה שהוא עושה לטובת הילדים שלנו

מירב חיון:  אבל יש הרבה תוכניות, והרבה תוכניות באמת כמו שנאמר כאן "לקושש" תוכניות, לא הייתי משתמשת בזה, אבל כן סוג של "פלסטרים"

מירב חיון:  הילדים נפגעים בצורה לא פשוטה

מירב חיון:  אין שום כלי להתמודד עם ילדים שפוגעים ברשת ונפגעים ברשת

מירב חיון:  אין מספיק כוח אדם בבתי-הספר כדי לטפל בכל משהו שקשור בנפגעי רשת

מירב חיון:  אני לא חושבת שהם בכלל יודעים איך להתעסק או איך לטפל בילדים שנפגעים ברשת

מירב חיון:  זה משהו שאנחנו מדברים עליו מדי יום, בכל ישיבה, או בכל ועדה שאנחנו נפגשים בה, בטח ובטח המוגנות להנהגת הורים ארצית

מירב חיון:  אנחנו דורשים לא אחת אנשים שיוכשרו לטובת המוגנים

מירב חיון:  לטובת המוגנות של הילדים שלנו

מירב חיון:  כלומר, צוותי מוגנות ייעודיים שיידעו ויהיו מוכשרים לטפל בילדים שלנו, בין אם זו המוגנות החברתית הפיזית הקיימת במרחב הבית-ספרי, ובין אם זה מוגנות ברשת

מירב חיון:  חייבים להיות אנשים מקצועיים שיטפלו בזה

מירב חיון:  והמניעה והסברה, זה דבר חשוב יותר, לא פחות מהטיפול כמובן

מירב חיון:  אבל חשוב מאוד בכל הנושא של הטיפול במוגנות

מירב חיון:  תודה רבה

מיקי לוי: תודה רבה

מיקי לוי:       המועצה לשלום הילד

מיקי לוי:  בבקשה

עדי נעמת: תודה על הדיון החשוב הזה בפתח עבודת הוועדה

עדי נעמת:  אנחנו במועצה לשלום הילד, מזהים את הנושא הזה כנושא קריטי היום עבור ילדים וילדות

עדי נעמת:  יש לנו היכרות עם הנושא גם דרך פניות פרטניות שאנחנו מטפלים, פגיעות מין ברשת, בריונות, סחטנות, פגיעה בפרטיות, וגם אנחנו מדברים דרך תוכנית פרלמנט הנוער עם נוער באופן ישיר

עדי נעמת:  היה לי עצוב לשמוע שאמרת יובל שהייתה הרמת גבה על השיתוף של הנוער בדוח

עדי נעמת:  הם המומחים הכי טובים לחיים שלהם, ובמיוחד אנחנו כמבוגרים צריכים לבוא עם המון ענווה לנושא הזה

עדי נעמת:  אין ספק שהמרחב הדיגיטלי היום הוא בלתי נפרד מהחיים של ילדים ונוער, אפילו ההבחנה הזאת שאנחנו מדברים על המרחב הדיגיטלי, כי לא חיים את זה ככה, בעיקר לנו כמבוגרים

עדי נעמת:  אני רוצה להדגיש, מעבר לפגיעות עצמן, השימוש עצמו ברשת, היום יש מחקרים וכבר יודעים את זה, שהשימוש לא רק במצבי קיצון ופגיעה גורם לפגיעה בדימוי עצמי, בריאות הנפש, עלייה בדיכאונות, חרדות, בדידות גדולה, והן אלה שנדרשים בסופו של דבר להתמודד עם כל ההשפעות החמורות האלה, ודיי לבד, ומתמודדים באמת במציאות שלא היינו יכולים לדמיין, זה לא עלה פה

עדי נעמת:  יש לפנינו תופעות כמו של פגיעות מין - - - - יש תופעות כאלה והן קורות

עדי נעמת:       דוח מבקר המדינה מאוד חשוב שיצא

עדי נעמת:  הוא חושף את רשת ההגנה המחוררת שאנחנו כבר רואים נתונים, ורואים מהשטח, ואנחנו גם שומעים עליה מבני ובנות הנוער

עדי נעמת:  אנחנו במועצה לשלום הילד, הוצאנו דוח מקיף, דוח יישום של זכויות ילדים ונוער

עדי נעמת:  הקדשנו פרק שלם על הנושא הזה של הרשת של הסביבה הדיגיטלית גם מבחינת הפרטיות ומוגנות, בסוף הדברים שלובים זה בזה

עדי נעמת:  אנחנו נשמח גם להעביר את זה ליו"ר הוועדה וגם לנוכחים האחרים

עדי נעמת:  אגיד בקצרה, גם שם אנחנו הדגשנו את הצורך בטיוב הרגולציה הקיימת, ויצירת מענים מותאמים חדשים למה שקורה היום

עדי נעמת:  וכמובן, לצד הגברה של אכיפה שהיא יצירתית, שהיא נמצאת באמת באותם מוקדים שילדים ונוער נמצאים בהם

עדי נעמת:  לצד כל זאת, פה אני אגיד מה הנוער אמר, יש באמת, וזה עלה פה, הצורך לשלב בכלים משלימים, כי לא די באמת ברגולציה, ולא די באכיפה בתוכניות בבתי הספר, ומהנוער עצמו עלה, לא מספיק להם חמישה שיעורים בנושא הזה

עדי נעמת:       הם צמאים לתוכנית שתהיה מגילאי היסודי לאורך שנים שבעצם, גם תיתן להם את החוסן

עדי נעמת:  גם היכרות עם תופעות שונות, זיהוי, הגשת עזרה ראשונה, ולא תמיד פונים לעזרה

עדי נעמת:  זאת אומרת, החשיבות היא גדולה גם עבורם, והרבה פעמים הם אומרים, למרות שאולי אפשר לחשוב שבעידן דיגיטלי הם מחפשים רק מידע ברשת

עדי נעמת:  אז גם צריך את הכלים הנגישים ברשת

עדי נעמת:  אבל גם באמת שיהיו אנשי מקצוע שהם יכולים לדבר איתם שמבינים

עדי נעמת:  לא מורות בבית ספר

עדי נעמת:  הרבה פעמים אומרים – המורה מדברת איתי על פייסבוק, אבל אני בכלל בטיק-טוק ובאינסטגרם

עדי נעמת:  אז גם את זה צריך להבין שמתכללים את הנושא הזה, חשוב לראות אותו במבט הרחב שלו

עדי נעמת:       לסיכום, אנחנו בלב מהפכה

עדי נעמת:  גם הנוער אמר לא, אל תביאו לנו את האנשים שיגידו לנו למה ומה להיזהר

עדי נעמת:  בואו ונבין איך אפשר להבנות את זה

עדי נעמת:  איך בסוף אנחנו שמשתמשים השימוש לנו יהיה מתיר

עדי נעמת:  נדרשת, כמו שעלה פה, תוכנית שמשלבת את כל ההיבטים האלה גם של רגולציה, גם של אכיפה, וגם של הכלים המשלימים

עדי נעמת:  אני מקווה גם שהוועדה תמשיך ותקדם את הנושא החשוב הזה

קרן רוט איטח: אני יכולה לדייק משהו שעלה בעקבות ההערות גם של הנהגת ההורים

קרן רוט איטח:  קודם כל ציינתי שתוכנית ה"כוחות שבדרך" פועלת מ-א' עד י"ב וגם בגני הילדים

קרן רוט איטח:  הסיפור של הרשת שם, חלק מתוכנית, וכל הרעיון של התוכנית זה לפתח מיומנויות, לפתח כוחות וחוסן בכל הדברים, וזה לא רק הרשת

קרן רוט איטח:  בסופו של דבר, גם הרשת שזור בהרבה מאוד דברים, כמו שאדורה סיפרה על חוק הסרטונים, הוא נמצא בתוך שיעורים שמפתחים מיניות בריאה, ומניעת פגיעה, הדברים לא מנותקים

קרן רוט איטח:  הרשת חלק אינטגרלי מכל המארג של החיים, וזה גם נכנס תחת התחום של "הכוחות שבדרך", שמכוונת לבוגר עם מיומנויות וגם חוסן, עם עמוד שדרה להתמודד בכלל בכל אתגרי החיים ברשת וגם מחוץ לרשת

קרן רוט איטח:  זה היה חשוב לחזק את זה

מיקי לוי: תודה רבה

מיקי לוי:       נמצאת כאן נציגת מועצת התלמידים טליה פרץ

טליה פרץ: אני מבאר-שבע

טליה פרץ:  אני בת 16, ואני נציגת הנוער

טליה פרץ:  אני מגיעה ממועצת התלמידים והנוער הארצית

טליה פרץ:  גוף שמייצג את כלל בני הנוער בארץ מכל האוכלוסיות, מכל הקהילות, מכל המגזרים

טליה פרץ:  הגוף שנמצא שם בשביל הנוער מכל הבחינות וחושף אותם  ועובד למענם

טליה פרץ:  מה שקרה בשנים האחרונות זה שהנוער צועק לעזרה

טליה פרץ:  הנוער מחכה לקבל כלים

טליה פרץ:  הנוער רוצה שיעזרו לו, ובשביל זה, אני חושבת שאנחנו נמצאים כאן

טליה פרץ:  בשנים האחרונות אנחנו הגברנו את הפעילות שלנו בנושא

טליה פרץ:  בגלל זה אני כל כך שמחה להיות כאן, ואני מברכת על היוזמה, חבר הכנסת מיקי לוי

טליה פרץ:       אני רוצה לספר על הפעילות שלנו

טליה פרץ:  בשנה שעברה הובלנו כנס כאן עם מאיר יצחק הלוי בנושא של בריונות ברשת

טליה פרץ:  אנחנו בקשר ישיר ורציף עם מוקד 105 עם פורום הנוער, אם זה קשר חודשי, שבועי

טליה פרץ:  בעיקר, חודש פברואר שם אנחנו נכנסים למסגרות הלימוד

טליה פרץ:  נכנסים לכיתות

טליה פרץ:  מובילים יחד פרויקטים רחבים

טליה פרץ:  ובאמת, לאורך כל השנה, יחד עם המועצות הבית-ספריות אנחנו נמצאים בתוכנית להגנת הפרטיות

טליה פרץ:  אנחנו נמצאים בקשר ישיר עם הנהגת ההורים, והכול כדי שבאמת התופעה המזעזעת הזו באמת תיפתר

טליה פרץ:  דגש אנחנו שמים השנה הדרישה בחוזר מנכ"ל לפתוח ועדה שתעסוק בכל הנושאים האלה של בריונות ברשת, יחד עם מורה לתקשוב, יועצת, רכזת חברתית ותלמיד שיהיה בכל ועדה דגש, שיהיה באמת תלמיד כדי לפעול למען הנוער צריך נוער

טליה פרץ:  בשביל זה אנחנו כאן

טליה פרץ:  באמת, צריך לפעול

טליה פרץ:  זה לא כל כך קורה

טליה פרץ:  המטרה השנה להכשיר מורים

טליה פרץ:  להכשיר אנשי חינוך שיידעו לתת את הכלים האלה לתלמידים

טליה פרץ:  השיח בשיעורי החינוך שקורה אחד, שתיים, שלוש, והמורים לא יודעים כל כך להתמודד עם זה כי הם לא עברו את ההכשרה

טליה פרץ:  הם עדיין לא בראש במאה אחוז של התלמידים והנוער

טליה פרץ:  אנחנו יודעים שזה אף פעם לא יקרה במאה אחוז, אבל צריך לעשות איזושהי הכשרה בסיסית שהם יידעו להתמודד איתה

טליה פרץ:  שהם יידעו שיש להם למי לפנות מעבר לגורמים מקצועיים

טליה פרץ:      אני אסכם בקצרה

טליה פרץ:  בנוסף לכל הפעילות שלנו בחודש פברואר, שאנחנו שם שמים בעיקר את הדגש יחד עם המוקד

טליה פרץ:  אנחנו מקיימים את שבוע אהבת חינם

טליה פרץ:  עברנו תקופה לא פשוטה, אנחנו רוצים לחבר את הנוער

טליה פרץ:  אנחנו רוצים לכבד את המדינה

טליה פרץ:  זה שבוע שקורה ב-12 למרץ

טליה פרץ:  אחד מהמרכיבים העיקריים זה להתמודד עם הרשתות החברתיות בצורה טובה, כי בסופו של דבר, זה כלי

טליה פרץ:  לא קורים שם רק דברים רעים, אלא זה אמצעי לשימוש

טליה פרץ:  אפשר לעשות איתו כל כך הרבה דברים טובים, ודרכו אנחנו רוצים לחבר את הנוער, ולעשות בעצם הפוך על הפוך, במקום שזה יהיה כלי לדעת ולחבר אותם, ולהכשיר אותם להשתמש בזה

טליה פרץ:  גם הדברים הטובים – להכיר אחד את השני, לשתף אותם

טליה פרץ:  אני שמחה מאוד להיות פה

טליה פרץ:  ואני מקווה מהדברים שנאמרו, ונאמרו פה המון דברים חשובים

טליה פרץ:  ויש פה כל כך הרבה אנשי מקצוע, אני מזמינה אתכם שנבוא ונעשה שיתוף פעולה

טליה פרץ:  ונוציא מהדבר הדבר, שסוף סוף נעשה סטופ מהתופעה האיומה

טליה פרץ:  אני יודעת שזה לא קורה ברגע

טליה פרץ:  אבל בואו נתחיל לפעול

טליה פרץ:  בואו נתעורר

טליה פרץ:  במיוחד אחרי הקורונה, התופעה הזאת רק ממשיכה וגדלה

טליה פרץ:  וזהו

טליה פרץ:  בואו נלך ביחד

מיקי לוי: תודה רבה, טליה

מיקי לוי:  נראה לי שהדברים שלך יכולים לסכם את מה שאני רוצה לסכם

מיקי לוי:  כל כך חשוב

מיקי לוי:  וההיעדרות שלך היום מהלימודים כל כך מוצדקת

מיקי לוי:  בואי וקבלי מאיתנו אישור להיעדרות שלך

מיקי לוי:      בבקשה, מנכ"ל משרד מבקר המדינה

ישי וקנין: אני חושב שהדיון היה חשוב

ישי וקנין:  עצם ההתכנסות סביב שולחן אחד ולדבר על הנושא שהוא בהחלט מאוד מהותי, ובהחלט חלה עלינו חובה מוסרית להגן על הקטינים

ישי וקנין:  אני שמח שלפחות כל הגופים שהיו מבוקרים בביקורת הזאת, ראו בדוח הזה כדוח מאוד משמעותי

ישי וקנין:  זו גם הזדמנות להודות לאנשים שנמצאים פה מאחור שזה צוות הביקורת - שמעון, כרמל, חזי, יפעת ושירה, שבעצם ביצעו את הביקורת בשטח שבהחלט דוח מאוד משמעותי מבחינתנו

ישי וקנין:  אני חושב שאחד מהדברים המאוד חשובים להבין דרך דוח הביקורת הזאת, שאם פעם במנגנונים שלנו כהורים, ההבנה שלנו שצריך לדאוג לילדים שבעיקר מחוץ לבית, היום אני חושב שלא פחות חשוב להבין שהסכנות בתוך הבית, ובתוך הבית, שלכאורה נתפס כמבצר שלנו, הם הרבה יותר גדולות לעתים וצריך לתת על זה את הדעת בנושא הזה

ישי וקנין:       אני חושב שמתוך הביקורת אנחנו מבינים שהסיפור של קיומה של תוכנית לאומית שבעצם מתכללת את כל הגורמים, המימוש של התוכנית, והאפקטיבית של התוכנית זה הדבר שבעצם הוא הדבר שמבחינתנו אנחנו רואים בו כתרומה של ביקורת משמעותית

ישי וקנין:  ויש פה גם איזושהי סוגיה שמנוגדת לדפוסים שלנו בחיים, שאם אנחנו מבינים שכלל שאתה יותר בוגר, יש לך יותר מיומנות, יותר ניסיון, יותר חכמת חיים, דווקא פה, המנגנון הוא הפוך – ככל שאתה עולה בגיל, אתה יותר מתרחק מהמיומנות והכול, וזה דבר שהוא בעצם מנוגד לדברים האלה

ישי וקנין:       לסיכום, אני אומר, שדווקא הסתכלות על כל הדבר הזה כמנגנון אחד מפעילות הסברה, הכרת הסכנה, הכרת המנגנונים הקיימים, המענים להורים ולילדים, פעילות המניעה, הנגישות של הגופים באמת לאותם אלה שנדרשים לקבל את השירות, ובסופו של דבר, פעילות הטיפול, האכיפה, והענישה הם בעצם ייצרו את השלם לטיפול

ישי וקנין:  אני מקווה שבעזרת הדוח שלנו, ובעזרת ההתייחסות המאוד רצינית של הגופים, הנושא הזה מאוד התקדם

ישי וקנין:  אני רואה בראיית צופה פני העתיד, נראה מתי נכון מבחינתנו לנגוע שוב בנושא בביקורת מעקב כזאת או אחרת, כדי לראות איך הנושא התקדם לאור הדברים שהוצגו בדיון

ישי וקנין:  תודה רבה, לך היושב-ראש ולמשתתפים

ישי וקנין:  תודה

מיקי לוי: תודה רבה

מיקי לוי:       כמה מילים לסיכום

מיקי לוי:  נעשו פה תוכניות רבות

מיקי לוי:  בסך הכול, בהמשך לדוח שנכתב על-ידי מבקר המדינה, התרשמתי לטובה

מיקי לוי:  אני לא יכול להתעלם מהעובדה שהכול מתנקז ל-105

מיקי לוי:  כל אחד הולך באיזושהי דרך נפרדת – משרד החינוך, משרד הרווחה, פעולות נהדרות

מיקי לוי:  בסוף זה מתנקז לשם

מיקי לוי:  אני מברך על זה, ואני לא בטוח שזו הדרך בהתאם למה שנכתב על-ידי מבקר המדינה

מיקי לוי:  חסרה כאן היד של הוועדה הבין-משרדית לתוכנית מתכללת

מיקי לוי:  אני מברך אתכם כל אחד על העשייה שלו, אבל אין איזה איגוד כוחות

מיקי לוי:  אני חושב שאיכשהו צריך לראות ולעקוב אחר התוכנית הבין-משרדית

מיקי לוי:  אחרי הוועדה שאמורה לבוא ולהתכנס

מיקי לוי:  אם בתוך ארבעה חודשים, חמישה חודשים, הוועדה לא תתכנס, הוועדה לא תמציא תוכנית, אני אזמין את הוועדה לכאן הבין-משרדית, כדי לבצע מעקב

מיקי לוי:  לא יכול להיות שהפעולות שלכם, החומרים שלכם, התוצרים שלכם יהיו כזה – לא נעים לי להגיד באוויר, כי אתם עושים, זו עשייה, אבל אין יד מתכללת, ואין יד מכוונת בין-משרדית

מיקי לוי:  כשיש איגוד כוחות יש גם תקציבים

מיקי לוי:  יש גם שיתופי פעולה בין-משרדיים

מיקי לוי:  ולכן אני רואה בזה חשיבות בלתי רגילה בעניין הזה

מיקי לוי:  התרשמתי

מיקי לוי:       אני שמח שלקחתי את הדוח הראשון הזה לפתוח את דיוני הוועדה בשנה הזו לאחר הבחירות, אין ראוי מזה, כי זה ילדינו

מיקי לוי:       אני רוצה להודות לאנשי המשטרה – פעילות מרשימה בכל קנה מידה

מיקי לוי:  לאנשי משרד החינוך, תודה רבה לכם על האיכפתיות

מיקי לוי:  בסופו של דבר, זה הילדים שלנו

מיקי לוי:  תודה רבה לאנשי משרד מבקר המדינה, על דוח כל כך עמוק, כל כך רחב שמאיר לנו את הדרך

מיקי לוי:  אנחנו יכולים לקחת את אבני הדרך שאתם קבעתם כדי לקבוע את ההמשך

מיקי לוי:  אנחנו נהיה בקשר אתכם

מיקי לוי:  בקשר לנושא של התכנסות של הוועדה

מיקי לוי:  אם נצטרך נעשה פה דיון של חצי שעה, שעה, פעם נוספת כדי לראות מה הוועדה הבין-משרדית עושה, כי אצלם הכי קל להתברבר ולמסמס את העסק, הם לא בשליטה שלנו

מיקי לוי:  אם צריך נזמין אותם

מיקי לוי:  שוב, תודה רבה לכולם

מיקי לוי:  צהריים טובים

מיקי לוי:  תודה רבה על העשייה, לא פשוט